text:
Dutegereje kugaruka kwa YESU KRISTO
Barababaza bati : »yemwe bagabo b’i Galilaya ni iki gitumye muhagaze mureba mu ijuru ? Yesu ubakuwemo akazamurwa mu ijuru, azaza atyo nkuko mumubonye ajya mu ijuru »(ibyakozwe 1 :11)
Umwami wacu Yesu yadusezeranije ko azagaruka
Iyo dusomye mu byanditswe byera, , dusanga kugaruka kwa Kristo kuzaba mu byiciro bibiri :
•Azabanza atware itorero rye:” kuko umwami ubwe azaza amanutse ava mu ijuru aranguruye ijwi rirenga, hamwe n’ijwi rya marayika ukomeye n’impanda y’Imana, n’uko abapfiriye muri Kristo nibo bazabanza kuzuka, maze natwe abazaba bakiriho basigaye duhereko tujyananwe nabo, tuzamuwe mu bicu gusanganira Umwami mu kirere. Nuko rero tuzabana n’Umwami iteka ryose »( 1abatesalonike 4 :16-17)
•Ubwa kabiri azazana n’abera(itorero rye) baje kumara imyaka 1000 hano ku isi no guca imanza(ibyahishyuwe 20)
.1.UKUZAMURWA KW’ITORERO
Yesu nagaruka, icyambere kizaba kimuzanye ntabwo ari uguca imanza, ahubwo azaba aje gufata abizera ngo bazabane nawe iteka ryose. Azaza agume mu kirere kandi amaso yose azamubona.Abera bazamusanganira. Ntitugomba kwititanya ukugaruka kwe aje gutwara itorero no kugaruka aje gucira abantu imanza.
Dore uko bizagenda:
Soma :1Abakorinto 15:1-53
Nta numwe uzi igihe azagarukira niyo mpamvu tugomba guhora twiteguye. » Nuko namwe mube maso kuko mutazi igihe nyir’ urugo azaziramo, niba ari nimugoroba cyangwa mu gicuku, cyangwa mu nkoko cyangwa umuseke utambitse, atazababtungura agasanga musinziriye. Icyo mbabwiye ndakibwira bose nti ‘ Mube maso ‘ « (Mariko 13:35-37)
TUGOMBA KUMENYA KO ABAKRISTO BOSE BATAZAGENDERA RIMWE KUKO HARI ABAZASIGARA BABABAZWA MU GIHE CY’IBYAGO BY’ IMPERUKA( Ibyahishyuwe15,16)
ISENGESHO: Dusabe Imana kugira ngo ituzibure amatwi tuzashobore kumva iyo mpanda kandi tuzashobore kugenda mu bambere.
2.ANTIKRISTO-IMYAKA IRINDWI YO KUBABAZWA
Yesu akimara gutwara itorero rye, hazakurikiraho imyaka irindwi yo kubabazwa kandi nanibwo hazaduka antekristo bivuga urwanya Kristo ari kumu garagaro, ari mu bikorwa ari no ku mutima.
Muri Daniyeli 7:25- 9:27-11:36-41 batubwira ibya antekristo uzaduka itorero rimaze kuzamurwa ndetse no mu byahishuwe 13:4-7 baramuvuga
Azaza afite ububasha yahawe na Satani( ibyahi 13:2)
ANTIKRISTO AZAGIRANA INTAMBARA N'ABERA
Ni we uzavuga ibyo kugomera Isumbabyose; kandi azarenganya abera b'Isumbabyose. Azigira inama zo guhindura ibihe n'amategeko; kandi bizarekerwa mu maboko ye kugeza aho igihe n'ibihe n'igice cy'igihe bizashirira. —Daniyeli 7:25
NTUKIGERE URAMYA IGISHUSHANYO CYA ANTIKRISTO
(Umwanzi urwanya Kristo)
Umuyobozi w'Umunyadini w'isi Afasha Umwanzi urwanya Kristo Gushuka Abari mu Isi. Ambaza (Ramya) cyangwa Upfe!
Iyobesha abari mu isi ibyo bimenyetso yahawe gukorera imbere ya ya nyamaswa, ibabwira kurema igishushanyo cya ya nyamaswa, yari ikomerekejwe n'inkota, ikabaho. Ihabwa guha icyo gishushanyo cy'inyamaswa guhumeka, ngo kivuge, kandi cyicishe abatakiramya bose. Iyo nyamaswa ifatwa mpiri, na wa muhanuzi w'ibinyoma, wakoreraga ibimenyetso imbere yayo, akabiyobesha abashyizweho ikimenyetso cya ya nyamaswa n'abaramya igishushanyo cyayo, na we afatanwa na yo. Bombi bajugunywa mu nyanja yaka umuriro. —Ibyahishuwe 13:14, 15 na 19:20a
ANTIKRISTO: UMVIRA CYANGWA WICWE N'INZARA
Itera bose, aboroheje n'abakomeye n'abatunzi n'abakene, n'ab'umudendezo n'ab'imbata, gushyirwaho ikimenyetso ku kiganza cy'iburyo cyangwa mu ruhanga: kugira ngo hatagira umuntu wemererwa kugura cyangwa gutunda, keretse afite icyo kimenyetso, cyangwa izina rya ya nyamaswa cyangwa umubare w'izina ryayo.... Ufite ubwenge, abare umubare w'iyo nyamaswa,...kandi umubare we ni magana atandatu na mirongo itandatu n'itandatu. —Ibyahishuwe 13:16-18
Biraruta Kwinjira mu Ijuru Ushonje Kuruta Kujya mu Irimbukiro Wijuse
ABANTU BOSE BARAMYA ANTIKRISTO BAZACIRWAHO ITEKA, CYANGWA SE ABAHABWA IKIMENYETSO CYE KU MUBIRI WABO KUGIRA NGO BEMERERWE KUGURA CYANGWA KUGURISHA
Marayika wundi wa gatatu akurikiraho, avuga ijwi rirenga ati "Umuntu naramya ya nyamaswa n'igishushanyo cyayo, agashyirwaho ikimenyetso cyayo mu ruhanga rwe cyangwa ku kiganza, uwo ni we uzanywa ku nzoga, ni yo mujinya w'Imana, yiteguwe idafunguwemo amazi mu gacuma k'umujinya wayo. Kandi azababazwa n'umuriro n'amazuku imbere y'abamarayika bera n'imbere y'Umwana w'Intama; ntibaruhuka ku manywa na nijoro, abaramya ya nyamaswa n'igishushanyo cyayo, umuntu wese ushyirwaho ikimenyetso cy'izina ryayo."
...Numva ijwi rivugira mu ijuru rimbwira riti "Andika uti `Uhereye none hahirwa abapfa bapfira mu Mwami wacu.'" Umwuka na we aravuga ati "Yee, ngo baruhuke imihati yabo, kuko imirimo yabo ijyanye na bo ibakurikiye." —Ibyahishuwe 14:9-13
3.HARIMAGEDONI, INTAMBARA IRWANYA KRISTO IHAGARARA
Nyuma y’imyaka 3,5 antekristo yadutse hazaba intambara ikomeye(ibyah 19:19
Abadayimoni Bateranyiriza Amahanga hamwe kugira ngo Arwane
Kuko ari yo myuka y'Abadayimoni, ikora ibitangaza, igasanga abami bo mu isi yose, ngo ibahururize kujya mu ntambara yo ku munsi ukomeye w'Imana Ishoborabyose. Ibateraniriza ahantu mu Ruheburayo hitwa Harimagedoni. —Ibyahishuwe 16:14 na 16
Kristo Abohoza Igihugu Cye n'Ubwoko Bwe Bwatoranijwe, Isirayeli
Dore nzahindura i Yerusalemu igikombe kidandabiranye...Uwo munsi i Yerusalemu nzahahindura ibuye riremerera amahanga yose; abazaryikorera bose bazakomereka cyane; kandi amahanga yose yo mu isi azateranira kuharwanya." Maze Uwiteka azahurura arwane n'ayo mahanga, nk'uko yajyaga arwana mu ntambara. Iki ni cyo cyago Uwiteka azateza amahanga yose yarwanije i Yerusalemu. Bazashira bahagaze, amaso yabo azashirira mu bihene, kandi indimi zabo zizaborera mu kanwa. —Zekariya 12:2a, 3; 14:3, 12
Ubwo Imana iri mu ruhande rwacu, umubisha wacu ni nde? —Abaroma 8:31b
Yesu Kristo ubwe niwe uzarangiza iyo ntambara amaze kurimbura Antakristo hanyuma antekristo n’abahanuzi b’ibinyoma bajugunywe mu nyanja yaka umuriiro n’amazuku(ibyahishyuwe 19:20, 20:10, 2 abatesalonike 2:8)
4.INGOMA YA YESU Y’IMYAKA IGIHUMBI HANO KU ISI
•ABAMALAYIKA BAHANUYE KO AZAGARUKA NKUKO YAGIYE ( IBYAKOZWE 1:11-12)
•AZAGARUKA NK’UMWANA WUMUNTU
•ABANTU BOSE BAZAMUBONA
•AZAZA ATUNGUYE
•AZAZA MU BWIZA BWA SE
•AZAGARUKA N’ABAMALAYIKA
•AZAGARUKANA N’ABERA
•AZAHAGARARA KU MUSOZI WA ELAYO(MONT DES OLIVIERS)
•AZAGARUKA GUCA IMANZA
Ibyanditswe byera bivuga ko ibihe bizashyira hanyuma Yesu akaza kwima imyaka igihumbi(ibyahishyuwe 20:1-20)
Satani azafatwa ajugunywe ikuzimu amaremo imyaka igihumbi(ibyahishyuwe 20:1-3)
Abishwe bazize Yesu n’ijambo ry’Imana muri bya bihe byo kubabazwa by’imyaka irindwi bazazurwa bimane na Kristo imyaka igihumbi.
Umuzuko wa mbere uzaba ugizwe n’ibice bibiri:
•Abakijijwe bazazuka Kristo aje gutwara itorero rye
•Abahowe Kristo n’ijambo ry’Imana mbere y’ingoma y’Imyaka igihumbi
IBIZARANGA IYO NGOMA Y’IMYAKA IGIHUMBI
•Izaba ari ingoma y’ubutabera, amahoro n’umunezero n’ubuzima buzira umuze
•Abizera bazimana na Kristo kandi bazaba abatambyi
•Abisirayeli bazaba ubwoko bukomeye cyane, bazabwiriza amahanga kandi babe isoko y’umugisha
•Amoko azigishwa kandi ahindukirire Uwiteka(yesaya 17:7)
•Ubwo bwami ntabwo azaba ari ijuru buzaba hano ku isi
•Urupfu ruzaba rukiriho(yesaya 65:20)
•Yesu azategekesha inkoni y’icyuma(ibyahishyuwe 11:15) kuko agomba gushyira abanzi be munsi y’ibirenge bye. Umwanzi wanyuma azarwanya ni urupfu(1abakorinto15:25)
5.UMUZUKO WA KABIRI N’URUBANZA RWA NYUMA
Nkuko twabibonye umuzuko wa mbere uzaba mbere y’ingoma y’imyaka 1000.
Nyuma y’iyo ngoma,Satani azabohorwa igihe gito hanyuma afatwe ajugunywe mu nyanja yaka umuriro n’amazuku(ibyahishyuwe 20:7-10)
Kristo azaca imanza, ashyire hanze ibikorwa by’umwijima byose ni bwo hazaza umuzuko wa kabiri; abanyabyaha bazazuka bacirwe imanza(ibyahishyuwe 20:12-13)
Bazacirwa imanza zihwanye n’ibyo bakoze
Ibitabo bizabumburwa bacirwe imanza hakurikijwe ibyanditswe abatazaba banditswe mu gitabo cy’ubugingo, bazajugunywa munyanja yaka umuriro n’amazuku(ibyah 20:12-15)
Urupfu n’ikuzimu bizajugunywa mu nyanja yaka umuriro n’amazuku urwo ni urupfu rwa kabiri(ibyah 20:11; 2 petero 3:7; abaheburayo 1:10)
Hanyuma dutangire ubuzima bw’iteka.
Wowe usomye iyi nkuru wumva umugabane wawe ari uwuhe?Yesu azaducira imanza zihwanye n’ibyo twakoze tukiriho. Isuzume urebe ibyo wakoze n’ibyo ukora mbere y’uko Yesu agaruka, igihe cy’imbabazi kikiriho.
Ese hari umusore wakwa umugeni hanyuma akagenda akarekera aho?Ntamutwara kugirango bazabane akaramata? Niko na Kristo agiye kugaruka gutwara itorerero rye yakoye amaraso y'igiciro kinshiku musaraba.
mwene so Ruhinda Moise


c: text/html

text:
Waba ukora mu kigo gishinzwe ibijyanye no gufata neza abakiriya cyangwa se ukora mu kadukuru iyo mu mudugudu iwanyu. Iyo abakiriya binjiye bwa mbere mu iduka cyangwa mu biro, abantu bose batanga serivisi bakwiye kujya bereka abakiriya ishusho nziza ku ikubitiro igihe baje mu maduka cyangwa mu biro byabo.
Ikigomba guhita kigaragarira umukiriya wawe ni isuku mu iduka ryawe ndetse na we ukagaragara neza. Intebe, ameza n’ibindi byose biri mu iduka ryawe bigomba kuba bipanze neza mbese bigaragara ko ugira gahunda.
Waba wicara ku ntebe imbere y’ameza witegereza ibyo abakiriya bawe babona iyo bari imbere yawe? Abantu bose batanga serivisi bagomba gukora ku buryo bereka ubagana ishusho nziza kandi itari iy’igihe gito bakanubahiriza itegeko 4x20 risobanura neza uko ugomba guhita wereka umukiriya ishusho nziza ku ikubitiro.
INTAMBWE 20
Uwasobanura akamaro k’uburyo ugomba kugaragara bwakwira bugacya. Icyo umukiriya ahita abona acyinjira ni wowe. Abatanga serivisi rero bagomba kwambara neza bijyanye n’ibyo bacuruza. Kumva neza icyo imyenda y’akazi bisobanura. Si ukuvuga ko imyenda yose iri mu kabati kawe ishobora kuba umyambaro y’akazi. Ese waba uzi ko abantu bakora mu nzego za leta n’ibigo byigenga usanga biyambariye za sandali ndetse n’imyenda idashamaje?
Abantu benshi bibwira ko kwambara imyenda yoroheje ku wa gatanu ko ari akanya ko kwambara uko wishakiye nkugiye ku isoko cyangwa mu kabyiniro. Abantu batanga serivisi bagomba kuba basa neza mbese bambaye gisirimu kabone n’iyo byaba ari ku wa gatanu.
KUGIRA MU MASO HARESHYA NA 20 CM
Ni ngombwa rwose gutunganya mu maso, ugahumura neza, ugatunganya imisatsi mbese ukaba waberewe. Ubwo mperutse kujya aho bagurishiriza interineti mu mujyi, uhakora yasaga neza ariko afite impumuro imeze nabi.
Abantu batanga serivisi bagomba kwiyitaho bagahora basharamye. Bagomba kwihatira kwambara ibintu bitajagaraye, bagahora basa neza kandi bahumura neza. Ni ngombwa ko bitera twa dewodora dore ko bituma n’aho bari hagumana impumuro nziza. Niba urangije gufungura ugomba gukora ibishoboka byose kugira ngo udahumeka umwuka unukira abakiriya bikaba byatuma baguhunga bakigendera.
AMAGAMBO 20 YA MBERE
Gufata neza abakiriya bihera ku buryo muvugana. Iyo usekeye umukiriya igihe umusuhuza biba bivuga ngo: “nshimishijwe no kuba waje hano.” Mu mahugurwa nagiyemo twakunze kujya impaka twibaza hagati y’ushaka n’utanga serivisi ni nde ugomba gusuhuza undi bwa mbere. Iyo usuhuje umukiriya neza ahita afatwa kandi akumva aguwe neza n’uburyo umwakiriye. Akajwi kameze neza kagaragaza ko uri umuntu ushoboye.
Amagambo tugiye kubabwira yerekana nta shiti ko buri muntu akwiye kuyakoresha, amwe muri yo ni nka : ‘Nabafasha iki?’, ‘murakoze’, mwirirweho cg mugire umunsi mwiza.’
IBIKORWA MU MASEGONDA 20 YA MBERE.
Igihe cyose umukiriya aje ugomba kumwakira neza useka. Iyo usetse ubikuye ku mutima
bikurura buri wese kabone n’iyo yaba afite umutima ukomeye. Ni cyo kimenyetso cya mbere kigaragaza ko wishimiye kwakira umukiriya wawe. Ku bantu bahura n’abakiriya benshi ku munsi, ibuka ko buri mukiriya agomba kwakirwa neza. Jya wita ku mukiriya wese mu buryo bujyanye n’umurimo ukora haba saa mbiri za mugitondo cyangwa saa kumi zo ku mugoroba. Ujye witondera umuntu wese uje bwa mbere mu iduka cyangwa mu biro byawe.
This email address is being protected from spambots. You need JavaScript enabled to view it.

robotstxt: allowed

filter: keep


text:
Gisozi: Agahinda katumye Beenie man adashyira indabo ku mva
Umuhanzi mpuzamahanga w’umunya “Jamaica” yasuye urwibutso rwa Jenoside rwa Kigali ariko urugendo rwe ntiyarurangije kuko akimara kwerekwa imva zishyinguwemo Abatutsi bishwe muri Jenoside, agahinda ntikatumye akomeza kuzenguruka mu rwibutso.
Kuri uyu wa mbere tariki 4 Werurwe 2013 ubwo Beenie man yasuraga urwibutso rw’abazize Jenoside yakorewe Abatutsi mu 1994, akimara kugera aho imodoka zihagarara yasohotse mu modoka ye aseka ubona nta kibazo afite, bamuha indabo yagombaga gushyira ku rwibutso (...)
Umuhanzi mpuzamahanga w’umunya “Jamaica” yasuye urwibutso rwa Jenoside rwa Kigali ariko urugendo rwe ntiyarurangije kuko akimara kwerekwa imva zishyinguwemo Abatutsi bishwe muri Jenoside, agahinda ntikatumye akomeza kuzenguruka mu rwibutso.
Kuri uyu wa mbere tariki 4 Werurwe 2013 ubwo Beenie man yasuraga urwibutso rw’abazize Jenoside yakorewe Abatutsi mu 1994, akimara kugera aho imodoka zihagarara yasohotse mu modoka ye aseka ubona nta kibazo afite, bamuha indabo yagombaga gushyira ku rwibutso ariko ntibyamukundiye.
Akigera kumva bagatangira kumubwira ko zishyinguyemo imibiri y’Abatutsi basaga ibihumbi 250, yegereye kumva arareba ariko agahinda kahise kamuganza asubira inyuma bigaragara ko atashakaga no gukomeza kumva ibyo bamusobanurira ariko bakomeza kumwihanganisha.
Ubwo bagenzi be bazanye ndetse na Kidumu binjiraga mu rwibutso imbere kugira ngo basobanurirwe uburyo Jenoside yakorewe Abatutsi yateguwe, uko yashyizwe mu bikorwa n’ibindi, Beenie man we byamunaniye asigara yiyicariye mu twatsi.
Nyuma yaje gushaka gusohoka ngo asige abandi ariko baza kumubwira ko atari byiza, ajya kuba yiyicariye ku muhanda ari na ho yabarindiriye yirebera imisozi ya Kigali, asuhuza abantu bahitaga by’umwihariko abana b’abanyeshuri.
Mu gusuhuza abana bavaga ku isuri ni bwo yongeye guseka ariko ubona asa n’ugifite agahinda, ni ho umunyamakuru wa IGIHE yamwegereye amubaza uko yabibonye, abanza guceceka nk’umunota atarasubiza; mu kuvuga ati “Ntacyo kuvuga” ariko akimyoza.
Bamwe mu bari bamuri hafi, babwiye IGIHE ko yakomezaga kuvuga ijambo ry’icyongereza rigira riti “Why?”, mu Kinyarwanda bishatse kuvuga ngo “Kuki?”
Bennie man akigera mu Rwanda ku wa gatanu w’icyumweru gishize yari yavuze ko ibyabaye mu Rwanda bibabaje.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Fespad: Amatorero y’ibihugu mu guhatanira umwanya wa mbere mu mbyino gakondo
Kuri uyu wa Gatanu tariki 1 Werurwe 2013, kimwe mu bikorwa byari bitegerejwe cyane muri Fespad kigomba guhuza amatorero abyina umuco gakondo yaturutse mu bihugu bitandukanye n’Itorero ry’igihugu Urukerereza bahatanira umwanya wa mbere muri Afurika mu myino z’umuco gakondo.
Amatsinda abyina umuco gakondo yaturutse mu bihugu bitandukanye nka Repubulika Iharanira Demokarasi ya Congo, Uganda, u Burundi, Misiri, Namibia n’Urukerereza ruhagarariye u Rwanda araba amurika ibyiza by’umuco w’ibihugu (...)
Kuri uyu wa Gatanu tariki 1 Werurwe 2013, kimwe mu bikorwa byari bitegerejwe cyane muri Fespad kigomba guhuza amatorero abyina umuco gakondo yaturutse mu bihugu bitandukanye n’Itorero ry’igihugu Urukerereza bahatanira umwanya wa mbere muri Afurika mu myino z’umuco gakondo.
Amatsinda abyina umuco gakondo yaturutse mu bihugu bitandukanye nka Repubulika Iharanira Demokarasi ya Congo, Uganda, u Burundi, Misiri, Namibia n’Urukerereza ruhagarariye u Rwanda araba amurika ibyiza by’umuco w’ibihugu bahagaragariye binyuze mu mbyino.
Itorero ryegukana umwanya wa mbere rirahabwa igikombe, n’ibindi bihembo bitandukanye ariko byakomeje kugirwa ibanga na RDB, yateguye Fespad 2013.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Residents in Gakenke district commended girinka munyarwanda, aprogram started with an aim of reducing poverty and bring development to Rwandan Nationals over improving their livelihoods. Residents said they get manure to increase crop yields, drink milk to prevent malnutrition and selling surplus milk to earn a living. Girinka program (One cow per poor Family) aims […]
Gakenke: Residents commend Gir’inka program over social development
Gakenke: Basanga gahunda ya Gir’inka ituma barushaho kwiteza imbere
Abaturage bo mu karere ka Gakenke by’umwihariko aborozwa muri gahudna ya girinka basanga iyi gahunda ituma barushaho kwiteza imbere Aborozwa bavuga ko baba batabayeho neza ariko nyuma yo kworozwa bigatuma batera intambwe kuko bashobora kubona ifumbire kuburyo bworoshe kandi bakabona amata mu miryango yabo ndetse bakanasagurira isoko Abarimo kworozwa uyu mwaka basanga hari byinshi inka […]
Nyagatare: Umuhuza cooperative decry finding it hard to feed their cattle
Members of Umuhuza cooperative for vulnerable residents in Nyagatare district told this website that they find it hard to feed their cattle due to lack of land to grow fodder. Umuhuza cooperative started in 2013 and consists of 20 vulnerable residents of which some are living with HIV/AIDS. Local authorities donated 3 cows to the […]
Nyamasheke: Four stolen cattle recovered in Nyamasheke, one suspect arrested
Residents of Rwega cell, Giheke sector in Nyamasheke District have urged police and their leaders to stop the rampant cattle theft in their areas. Speaking to this website, the residents said they are worried about the vice that has been on the rise since the year began. Senior Superintendant Felix Bizimana of Rusizi district said […]
Rusizi: Abaturage baranenga ikimenyane muri gahunda ya Girinka
Bamwe mu baturage bo mu murenge wa Nkungu baravuga ko hakoreshwa ikimenyane mu gutanga inka muri gahunda ya Girinka munyarwanda. Niyonzima Isaac umwe muri abo baturage utuye mu kagari ka Kiziguru avuga ko nk’abaturage ngo batamenya igihe inka zatangiwe usibye ko bajya kubona bakabona umuntu runaka yahawe inka kandi wajya kureba ugasanga uwayihawe ari wawundi […]
Abatuye Rusizi na Nyamasheke barinubira ubujura bw’inka bukabije
Abaturage bo mu turere twa Rusizi na Nyamasheke barinubira ubujura bw’inka bukomeje gukaza umurengo bukorwa na bamwe muri bagenzi babo. Ibi babivuze nyuma y’aho mu ijoro ryo ku wa 03 Nzeri 2015,mu karere ka Nyamasheke hibwe inka ehatu n’intama 3 zisanga izindi nka 2 zimaze imisi 15 zaribwe mu murenge wa Nkanka. Mu gitondo cyo […]
Nyagatare: Abatishoboye borojwe inka barifuza urwuri rwazo
Koperative Umuhuza yashinzwe mu mwaka wa 2013. Igizwe n’abantu batishoboye harimo n’abafite virusi itera sida. Uko ari 20 ubuyobozi bwaboroje inka 3 buri wese azakuraho icyororo. Babiri nibo bamaze korozwa abandi baracyategereje. Kisacyamukama Alice avuga ko kwibumbira hamwe byabagiriye akamaro kuko uretse kubona amata akomoka ku nka zabo banafatanya ubuhinzi, ubu bakaba bamerewe neza. “ […]
Gakenke: Barishimira ko inka bahawe zatumye beza imyaka
Abaturage batuye mu karere ka Gakenke bahawe inka muri gahunda ya Gir’inka barishimira ko beza imyaka bitandukanye na mbere batarazihabwa ngo babone ifumbire. Ngo mbere batarorozwa muri gahunda ya Gir’inka ntibashoboraga kubona n’umufuka w’ibishyimbo cyangwa ibigori kuburyo no kubona ibibatunga bitari byoroshe bitandukanye nuyu munsi aho bashobora kubona ibibatungana n’imiryango yabo bakanasagurira isoko babikesha ifumbire […]
Kabare: Abataragerwaho na Girinka ngo bari gusigara inyuma
Bamwe mu batuye mu murenge wa Kabare mu karere ka Kayonza barasaba kugezwaho Girinka kuko abo itarageraho ngo basigaye inyuma. Gahunda ya Girinka ni imwe muri gahunda za leta zivugwaho kuba zarahinduye ubuzima bwa benshi mu Banyarwanda, kuko inka borojwe muri iyo gahunda zabafashije gutera imbere mu buryo bunyuranye. N’ubwo bimeze gutyo ariko, hari abaturage […]
Nyabihu: gahunda ya Girinka mu mihigo idindizwa n’abataziturira igihe
Kuba abahawe inka muri gahunda ya Girinka bataritabiriye kuzitura ku gihe hamwe na hamwe ndetse no kuba abaterankunga muri gahunda ya Girinka baragabanutse uyu mwaka ugereranije n’indi yabanje,nizo mpamvu 2 z’ingenzi zatumye umuhigo wa Girinka uteswa 100% muri uyu mwaka w’imihigo wa 2014-2015. Nk’uko bitangazwa na Shingiro Eugène,ushinzwe ubworozi mu karere ka Nyabihu,ngo umuhigo wa […]


text:
Perezida Kagame yasabye buri wese kunoza imirimo ashinzwe
Ibi Perezida Paul Kagame yabivuze kuri uyu wa Gatandatu, tariki ya 5 Gicurasi mu Nama ya Biro Politiki y’Umuryango FPR-Inkotanyi. Aho yasabye buri wese kunoza imirimo ashinzwe.
Perezida wa Repubulika akaba na Chairman w’Umuryango FPR-Inkotanyi, yibukije abanyamuryango ko inama nk’iyi ari umwanya wo kwisuzuma, yagize ati: “Ni umwanya wo gusuzuma aho tuvuye, aho tugeze, aho tujya no gufata ingamba zo kugera ku bindi tutarageraho”.
Yakanguriye Abanyamuryango kurushaho guharanira buri gihe inyungu (...)
Ibi Perezida Paul Kagame yabivuze kuri uyu wa Gatandatu, tariki ya 5 Gicurasi mu Nama ya Biro Politiki y’Umuryango FPR-Inkotanyi. Aho yasabye buri wese kunoza imirimo ashinzwe.
Perezida wa Repubulika akaba na Chairman w’Umuryango FPR-Inkotanyi, yibukije abanyamuryango ko inama nk’iyi ari umwanya wo kwisuzuma, yagize ati: “Ni umwanya wo gusuzuma aho tuvuye, aho tugeze, aho tujya no gufata ingamba zo kugera ku bindi tutarageraho”.
Yakanguriye Abanyamuryango kurushaho guharanira buri gihe inyungu rusange ku buryo umubare w’abaziharanira wiyongera.
Yagize ati: “Twese tugomba guharanira ubutabera turwanya ruswa n’akarengane.”
Yongeye gusaba buri wese kunoza imirimo ashinzwe kuko iyo bitagenze bityo bigira ingaruka ku ntego tuba twihaye. Yashimiye abanyamuryango uruhare badahwema kugira mu guteza imbere igihugu.
Abagize Biro Politiki bishimiye ibimaze gukorwa mu ivugururwa ry’Ubutabera, biyemeza gukomeza gushyigikira guteza imbere ubutabera barwanya ruswa n’akarengane.
Abagize Biro Politiki bakanguriye abafite inshingano zo kurangiza imanza kurushaho kujya babyihutisha kandi bubahirije amategeko.
Bishimiye kandi ibimaze gukorwa mu myiteguro yo gusoza imirimo y’Inkiko Gacaca, basaba ko inzego zibishinzwe zafata ingamba zo kurinda no kubika amadosiye yose yerekeranye n’Inkiko Gacaca ndetse no gukurikirana nta kujenjeka abakoresha inyandiko mpimbano bahindura ibyemezo by’izo nkiko.
Bemeje ko Amategeko-Remezo y’Umuryango FPR-Inkotanyi avugururwa kugira ngo haboneke uburyo urubyiruko rwahagararirwa mu nzego zose z’Umuryango FPR-Inkotanyi.
Abagize Biro Politiki bishimiye kandi igikorwa gitegurwa cyo kwizihiza Isabukuru y’imyaka 25 Umuryango FPR-Inkotanyi umaze ushinzwe, biyemeza ko bagiye kuyitegura neza aho batuye n’aho bakorera.
Foto: Urugwiro Village
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Amateka ya Kiliziya y’i Save
Kiliziya Gatolika yashinzwe bwa mbere mu Rwanda ni iy’i Save. Iherereye ku birometero bigera ku 10 uvuye mu mujyi wa Butare werekeza i Kigali. Yashinzwe ku itariki 8 Gashyantare 1900, iyoborwa bwa mbere na Padiri Brard abaturage b’i Save bitaga «TEREBURA ».
Ku itariki ya 2 Gashyantare 1900 ni bwo Abamisiyoneri ba mbere bageze mu Rwanda ari bo Mgr Hirth ari kumwe na Padiri Brard na Barthélemy ndetse na Furere Anselme.
Icyo gihe bakiriwe na Mpamarugamba, umuhungu w’igikomangoma Mutijima (na we (...)
Kiliziya Gatolika yashinzwe bwa mbere mu Rwanda ni iy’i Save. Iherereye ku birometero bigera ku 10 uvuye mu mujyi wa Butare werekeza i Kigali. Yashinzwe ku itariki 8 Gashyantare 1900, iyoborwa bwa mbere na Padiri Brard abaturage b’i Save bitaga «TEREBURA ».
Ku itariki ya 2 Gashyantare 1900 ni bwo Abamisiyoneri ba mbere bageze mu Rwanda ari bo Mgr Hirth ari kumwe na Padiri Brard na Barthélemy ndetse na Furere Anselme.
Icyo gihe bakiriwe na Mpamarugamba, umuhungu w’igikomangoma Mutijima (na we akaba umuhungu wa Yuhi IV Musinga), wari wambaye nk’umwami.
Kwakirwa na Mpamarugamba mu mwanya w’umwami, byatewe n’uko ari ko abapfumu bari babiraguye banga ko umwami yakwiyereka abo banyamahanga bashoboraga kumutera umwaku.
Aba bamisiyoneri bahawe uruhushya rwo kwihitiramo aho batura mu majyepfo y’igihugu nk’uko bari babyifuje, nuko bahitamo agasozi ka Save.
Impamvu bahawe Save bakayemera zari 2, imwe ikaba yari ku nyungu z’Umwami Yuhi Musinga ,indi ikaba ku nyungu z’abakoroni,muri make baraguriranye.
Impamvu yatumye Musinga abaha Save, ni uko kuva na kera hari harananiranye mu iyoborwa, ako gace kabagamo abagabo b’ibinani cyane bahoraga bigomeka ku Mwami, habaga abaturage b’intumva bagahora bahanganye bo ubwabo ndetse n’ubuyobozi, hagahora intambara z’urudaca.
Ku buryo hari harahindutse iciro ry’imigani, aho bagiraga bati “Urarushya nka Save, cyangwa wananiranye nka Save”.
Bityo akaba yarabonaga ko Abadage bahatuye bamufasha kuhahindura, asanze bifuza, mu majyepfo arahabemerere, na we baba bamushyize igorora.
Impamvu yatumye Abazungu bahitamo Save ni iyi ikurikira: Abadage baje basanga abandi bakoroni barasesekaye muri Afurika, ariko benshi bakaba baragiye bicwa n’abenegihugu cyangwa hakaba imyivumbagatanyo bakabirukana, ikindi abadage baje bazi, ni uko babwiwe amateka y’Abanyarwanda ko ari indwanyi cyane, ibyo bakabihamirizwa n’Abongereza bakoronije Uganda mbere y’uko Abadage binjira mu Rwanda, baje muri icyo gihugu bagahurira na Kigeli Rwabugili i Mbarara aho yari yagabye igitero ku Mwami wa Ankole, Ntare IV Rwamigereka akigarurira umurwa mukuru w’Ingoma ya Ankole ariwo Mbarara.
Rwabugili rero, aho yahahuriye n’Abongereza batambagira icyo gihugu, atangira kugirana ubucuti nabo, ariko mu by’ukuri bwari ubucakura bwo kugira ngo bazamuhe imbunda arusheho kuzengereza amahanga, ibyo byose bikaba byarabaye Abadage bataratangira ubukoroni bwabo mu Rwanda.
Ayo mateka yose y’u Rwanda, Abadage baje bayazi, bityo barushaho kugira amakenga akomeye, ni yo mpamvu batse i Save haherereye ku mbibi z’u Rwanda n’u Burundi, kugirango Abanyarwanda nibaramuka bivumbaganyije bakabirukana, bazagere ku mbibi bitabagoye ,ubundi bigendere.
Kubaka imishinga n’ibikorwa byabo ku mipaka bikaba byabafasha kuzinyufura hakiri kare bagahungira mu bihugu bya Congo, Burundi, Tanzaniya na Uganda.
Dore ko ibindi bihugu nk’u Burundi na Tanzaniya babyizeraga ho umutekano, kereka u Rwanda kubera amateka yarwo bari barabwiwe.
Si Save yonyine bahisemo ku bw’amakenga bari bafite, ahubwo Kiliziya zose z’ibanze zubatswe n’Abadage zari ku nkiko z’u Rwanda n’ibindi bihugu, nka Nyundo iri ku nkiko z’u Rwanda na Congo, Zaza iri ku nkiko z’u Rwanda na Tanzaniya, tutibagiwe na Misiyoni z’Abaporotesitanti nka Zinga iri ku nkiko z’u Rwanda na Tanzaniya na Misiyoni ya Kilinda iri ku nkiko z’ Rwanda na Congo ndetse na Misiyoni ya Rubengera.
Ku itariki ya 13 Gashyantare 1900, nibwo hatangijwe ku mugaragaro Misiyoni ya Save yari ikusanyije igice cyose cy’Amajyepfo y’igihugu.
Save ikaba yaraje no kuba ishingiro rya Diyosezi ya Butare. Ba bamisiyoneri batangiye kubaka bakoresheje ibyatsi.
Icyo gihe Misiyoni ya Save iyoborwa bwa mbere na Padiri Brard abaturage b’i Save bitaga « TEREBURA ».
Mu wa 1905 ni ho bubatse bakoresheje ibikoresho bikomeye.Muri iki gihe, kiriziya yitwa iya mbere ntisa n’iyubatswe ku ikubitiro kuko yagiye ihindurwa buke buke bijyanye n’ibihe byari bigezweho.
Ubu aho i Save hari kiliziya 2: iyubatswe muwa 1905 n’indi yubatswe vuba kubera ko iya mbere yari imaze kuba nto bitewe n’umubare w’abakirisitu wagendaga wiyongera.
Hafi ya Kiliziya y’i Save hari ibigo byinshi by’amashuri yisumbuye byashinzwe n’imiryango y’abihayimana b’Abagatorika.
Muri byo hari urwunge rw’amashuri rwa Mutagatifu Berenadeta rw’i Save rw’Abenebikira, Ishuri ryigisha abarimu ry’i Save ry’Abafurere Mariste, Ishuri ry’imyuga ry’i Save ry’Abafurere ba Mutagatifu Gaburiyeri, ndetse n’Ishuri rya Bikira Mariya utasamanywe icyaha ry’Abenebikira.
Ibi byerekana ko ibikorwa by’Abamisiyoneri bitagarukiye mu kwigisha Ivanjiri gusa, ko ahubwo byageze no mu burezi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Related Posts
- Huye: Local leaders get smart phones ~ English, featured 18 Nov, at 15 : 06 PM
- Nyamagabe: Kubona amashanyarazi byatumye urubyiruko rugera ku ikoranabuhanga ~ Equipment, featured, Kinyarwanda 18 Nov, at 07 : 43 AM
- Tigo Bonane’s first weekly lucky winner bags Rwf5m ~ English, featured, News 11 Nov, at 10 : 48 AM
- Tigo expects to produce 68 millionaires by January next year ~ English, featured, News 2 Nov, at 15 : 47 PM
- Kayonza: Smartphones for all cell leaders ~ English, featured 23 Oct, at 09 : 33 AM
Ngororero: Ubucuruzi bwa telefone mobile zishaje ngo bwaba butera ubujura
29 April, at 10 : 25 AM Print
Bamwe mu baturage bo mu murenge wa Ngororero no mu mirenge ya Muhororo na Hindiro bihana imbibi bemeza ko ubucuruzi bwa za telefoni zigendanwa (telephone mobile) ngo byaba bitera ubujura cyane cyane bukorwa n’urubyiruko cyangwa abana mu miryango maze bakajya kuzigurisha mu isoko.
Iyo ugeze mu mujyi wa Ngororero ku minsi isoko rirema ho, hari aho usanga umubare munini w’urubyiruko rwiganjemo abasore baba babarirwa hagati ya 70 n’100 bamwe bacuruza teefoni zakoze cyangwa zishaje naho abandi baje kuzigura.
Ubwo twageraga muri iryo soko kuwa 25 Mata 2014, twahasanze umusore witwa Muhawenimana Jean d’Amour wo mu murenge wa hindiro wari waje gushakisha telefoni ye yibwe aho yavugaga ko yiteguye kuyifatira mu isoko kuko abaziba ariho baza kuzigurishiriza.
Uyu musore avuga ko iyo ngeso yo kwiba za terefoni bakazigurisha mu masoko imaze kuba akarande, kandi ngo iyo bamaze kuzigurisha (terefoni zibwe) ntibiba byoroshye kuzifata kuko hari n’abazigura bagamije kujya bazumviraho umuziki no kureba amafirimi gusa batazihamagaza nkuko bikunze kugaragara.
Igiteye inkeke ni uko ngo hari na bamwe mu bana baba mu miryango bacunga abo babana bahuze bakiba terefoni bakayishyira abazigurisha nabo bakazijyana mu masoko. Iyi ngeso yo kwiba mu rugo yari imaze igihe ivugwa ku bana biba ibikoresho bikoze mu byuma aho bajya kubigurisha kubagura ibyitwa “injyamani”.
Nubwo batifuje ko amazina yabo yandikwa, bamwe mu basore twasanze bagurisha telefoni mu isoko rya Ngororero bemeza ko hari abazizana bazibye ariko hakaba n’abandi bazigura kugira ngo baze kuzigurisha bazunguke mo icyo bita “business”.
Hari abasaba ubuyobozi ko ubu bucuruzi bwagenzurwa bugakorwa hakurikije amategeko. Mu karere ka Ngororero urubyiruko usanga rufite inyota yo gutunga telefoni zigendanwa kuko zari zaratinze kuhaboneka ku bwinshi bitewe n’umuriro w’amashanyarazi wari utarakwirakwira henshi mu tugari.


text:
Mbese ubumana bwa Kristo bwemeza na Bibiliya?
Ikibazo: Mbese ubumana bwa Kristo bwemeza na Bibiliya?
Igisubizo: Nyuma yuko Yesu abahamiriza uwo ari we ku buryo bw’umwihariko, abigishwa Be nabo bemeye ubumana Bwe. Batangira guhamya ko Yesu yari afite ububasha bwo kubabarira ibyaha—ikintu gishobora gukorwa n’Imana yonyine—kuko Imana ari yo bacumuraho (Ibyakozwe n’Intumwa 5:31; Abakolosayi 3:13; Zaburi 130:4; Yeremiya 31:34). Ku byerekeye ibyo bimaze kuvugwa, bavuga kandi ko Yesu ari We “uzaciraho iteka abazima n’abapfuye” (2 Timoteyo 4:1). Toma asubiza Yesu ati:“Mwami wanjye kandi Mana yanjye” (Yohana 20:28). Pawulo yita Yesu “Imana ikomeye n’Umukiza” (Tito 2:13) kandi agashimangira ko Yesu yabanje kugira akamero k’Imana mbere yo kwisiga ubusa ngo yambare akamero k’imbata” (Abafilipi 2:5-8). Ku byerekeye Yesu, Imana Data yareruye iravuga iti: “Intebe yawe Mana, ni iy’iteka ryose” (Abaheburayo 1:8). Yohana arahamya ko: “Mbere na mbere hariho Jambo, Jambo uwo yahoranye n’Imana, kandi Jambo [Yesu] yari Imana” (Yohana 1:1). Ingero z’Ibyanditswe Byera zigisha ku bumana bwa Kristo ni nyinshi cyane (reba Ibyahishuwe 1:17, 2:8, 22:13; 1 Abakorinto 10:4; 1 Petero 2:6-8; Zaburi 18:2, 95:1; 1 Petero 5:4; Abaheburayo 13:20), nyamara urugero rumwe muri izi rurahagije kwerekana ko Kristo yafatwaga nk’Imana n’Abigishwa Be.
Yesu yahabwaga kandi amazina adasanzwe nk’UWITEKA (izina rya mbere ry’Imana) mu Isezerano rya Kera. Izina ryo mu Isezerano rya Kera “UMUCUNGUZI” (Zaburi 130:7; Hoseya 13:14) rikoreshwa kuri Yesu no mu Isezerano Rishya (Tito 2:13; Ibyahishuwe 5:9). Yesu yitwa Imanweli—“Imana irikumwe natwe”—muri Matayo 1. Muri Zekariya 12:10, UWITEKA niwe uvuga ati: “Bazitegereza njyewe uwo bacumise” Ariko Isezerano Rishya rikoresha iri jambo ku ibambwa rya Yesu (Yohana 19:37; Ibyahishuwe 1:7). Niba ari UWITEKA wacumiswe kandi akaba ari we bitegereza, bivuze ko Yesu ari we wacumiswe kandi niwe bitegereza, kubera izo mpamvu Yesu ni We UWITEKA. Pawulo asobanura ko ibyanditswe muri Yesaya 45:22-23 bikoreshwa kuri Yesu mu Abafilipi 2:10-11. Ikindi ni uko izina rya Yesu rikoreshwa hamwe n’iry’Imana mu masengesho “Ubuntu bube muri mwe n’amahoro biva ku Mana Data wa twese no ku Mwami Yesu Kristo” (Abagalatiya 1:3; Abefeso 1:2). Ibi byari kuba ari igitutsi iyo Kristo ataza kuba ari Imana. Izina rya Yesu rigaragara iruhande rw’izina ry’Imana mu mabwiriza Yesu yahaye abigishwa ababwira ngo: mugende muhindure abantu bo mu mahanga yose mubabatiza “mu izina [mu buke] rya Data wa twese n’Umwana n’Umwuka Wera” (Matayo 28:19; reba no mu 2 Abakorinto 13:14).
Ibikorwa bishobora gukorwa n’Imana yonyine byitirirwa Yesu. Ntabwo Yesu yarazutse gusa (Yohana 5:21, 11:38-44) aahubwo ababarira n’ibyaha (Ibyakozwe n’Intumwa 5:31, 13:38), ndetse yaremye kandi anashyigikira isanzure (Yohana 1:2; Abakolosayi 1:16-17). Ibi birushaho gusobanuka iyo tubona UWITEKA yaravuze ati: ‘’Ni jyewe jyenyine waremye bose’’ (Yesaya 44:24). Hakiyongeraho ko Kristo arangwa n’indangagaciro zigirwa gusa n’Imana yonyine, ari zo: kubaho ubuziraherezo (Yohana 8:58), kubera ahantu hose icyariwe kandi iteka ryose (Matayo 18:20, 28:20), kumenya byose (Matayo 16:21), no gushobora byose (Yohana 11:38-44).
Muri iki gihe kwiyita Imana ni ikintu kimwe cyangwa kubeshya umuntu ngo yemere ko ibyo uvuga ko ari ukuri, no kwemeza ko ibyo ari ko bimeze, nabyo n’ikindi kintu. Kristo yakoze ibitangaza byinshi bihamya ko ari Imana. Bicye muri ibyo bitangaza Yesu yakoze, harimo guhindura amazi divayi (Yohana 2:7), kugenda hejuru y’amazi (Matayo 14:25), gutubura ibintu ku buryo bufatika (Yohana 6:11), gukiza impumyi (Yohana 9:7), ibirema (Mariko 2:3), n’abarwayi (Matayo 9:35; Mariko 1:40-42), ndetse no kuzura abapfuye (Yohana 11:43-44; Luka 7:11-15; Mariko 5:35). Ikirenzeho, ni uko Kristo Ubwe yazutse mu bapfuye. Mu mwanya w’icyiswe urupfu n’izuka ry’ibigirwamana byo mu mateka y’abapagani, nta kindi kintu gisa no kuzuka cyemezwa ku mugaragaro n’andi madini, cyangwa ubundi buhamya bwo kuzuka, bufite ibimenyetso bingana n’ibivugwa muri Bibiliya.
Ibi bikorwa byo mu mateka bigera cumi na bibiri, byerekeye Yesu, abahanga mu gusesengura amateka, batari n’Akristo bashobora kuzemeza ko byabayeho:
1. Yesu yapfuye abambe ku musaraba.
2. Yarahambwe.
3. Urupfu rwe rwatumye abigishwa be bahungabana, kandi batakaza kwizwera.
4. Igituro cya Yesu cyaragaragajwe (cyangwa kizagaragazwa) ko cyarimo ubusa, nyuma y’iminsi micye.
5. Abigishwa be bemeza ko Yesu yababonekeye nyuma yo kuzuka kwe.
6. Nyuma y’ibi, abigishwa be barahindutse bareka gushidikanya bashira ubwoba barizera.
7. Ubu butumwa nibwo bwabaye insanganyamatsiko y’ivugabutumwa mu Itorero rya mbere.
8. Ubu butumwa bwigishijwe i Yerusalemu.
9. Ibyavuye muri iri vugabutumwa, ni uko Itorero ryavutse kandi rikaguka cyane.
10. Umunsi wo kuzuka kwa Yesu, ku Cyumweru, wasimbuye Isabato (ku wa Gatandatu) yari umunsi wo guhimbaza Imana nkuko byari bimeze mbere.
11. Yakobo, utarizeraga, yakijijwe umunsi yemeyeho ko yiboneye n’amaso ye Yesu amaze kuzuka.
12. Pawulo, watotezaga Abakristo, nawe yakijijwe kubera igikorwa yemera cyo kubonekerwa na Yesu amaze kuzuka.
N’iyo haba hari umuntu uhakana urwo rutonde rw’ingero zihariye, nyamara nkeya muri zo nizo zikenewe gusa, cyane cyane guhamya kuzuka no kuvuga ubutumwa: urupfu rwa Yesu, guhambwa, kuzuka no kubonekera abigishwa be (1 Abakorinto 15:1-5). Mu gihe hari inyigisho zimwe na zimwe zisobanura imwe cyangwa ebyiri muri izo ngero tumaze kuvuga hejuru, kuzuka kwonyine niko gusobanura kandi kugahagararira izindi ngero zose. Abahanga mu byo kugenzura amateka, bemera ko abigishwa bahamije ko babonye Yesu amaze kuzuka. Byaba ibinyoma cyanwa inzozi z’uwavangiwe ntizishobora kuvuguruza ibyo abantu bazi, ku byerekeye uko kuzuka kwa Yesu kwagenze. Icya mbere, bari kuba bungutse iki? Ubukristo bwari butaramamara kandi mu by’ukuri nta mafaranga bwabazaniraga. Icya kabiri, mu batekamutwe ntihajya havamo abahorwa Imana beza. Urebye ukuntu abigishwa bemeye gupfa imfu z’agashinyaguro kubera kwizera, Nta bisobanuro birenze kuzuka kwa Yesu. Yego, hari abantu benshi bapfa kubera ko bafata ibinyoma byabo nk’ukuri, ariko hari n’abandi batajya bapfa bazize ko ibyo bazi ari ukuri.
Umwanzuro, Kristo yahamije ko ari We UWITEKA, ko yari Imana (ko atari “ikigirwamana” ahubwe yari Imana imwe nyamana); Abigishwa Be (Abayuda bigeze guterwa ubwoba no gusenga ibigirwamana) baramwizeye ndetse bamufata nk’Imana. Kristo yahamije rero ubumana Bwe akora ibitangaza, muri byo harimo no kuzuka kwe kwahinduye isi. Nta zindi ngingo abashakashatsi bafite zishobora gusobanura ibi bikorwa. Ukuri n’uko ubumana bwa Kristo bwemezwa na Bibiliya.
Garuka ku rupapuro rwanditse mu Kinyarwanda
Mbese ubumana bwa Kristo bwemeza na Bibiliya?


text:
Umujyi wa Kigali mu isuzuma ry’imikorere y’amashuri
Kuva mu Ukwakira 2012, ubugenzuzi bw’amashuri mu Mujyi wa Kigali buri mu igenzura mu mashuri abanza n’ayisumbuye, rigamije kumenya uko ibigo by’amashuri bikurikiza indangagaciro z’uburezi, ibigo bibiri bizagira amanota ya mbere bikazahabwa igihembo.
Kuri uyu wa 22 Mutarama, hasuwe bimwe mu bigo biherereye mu Murenge wa Kacyiru na Kimihururura, harebwa inyubako, imiyoborere y’ikigo, ibikoresho by’ishuri n’ibindi, ibigo bimwe ugasanga bigifite imbogamizi mu gutanga uburezi bwiza.
Ibibazo byiganje (...)
Kuva mu Ukwakira 2012, ubugenzuzi bw’amashuri mu Mujyi wa Kigali buri mu igenzura mu mashuri abanza n’ayisumbuye, rigamije kumenya uko ibigo by’amashuri bikurikiza indangagaciro z’uburezi, ibigo bibiri bizagira amanota ya mbere bikazahabwa igihembo.
Kuri uyu wa 22 Mutarama, hasuwe bimwe mu bigo biherereye mu Murenge wa Kacyiru na Kimihururura, harebwa inyubako, imiyoborere y’ikigo, ibikoresho by’ishuri n’ibindi, ibigo bimwe ugasanga bigifite imbogamizi mu gutanga uburezi bwiza.
Ibibazo byiganje mu bigo byasuwe, G S Kacyiru ya kabiri, ES Kacyiru, GS Rugando, ni isuku nke, kudategura amasomo kw’abarimu no kutagira ibitabo cyane cyane iby’ururimi rw’igiswahili.
Irindi shuri ryasuwe, IFBK riherereye mu Murenge wa Kacyiru, rifite intege nke mu micungirwe yaryo no kugira abanyeshuri bake batarenga 74 n’abarimu batatu badafite aho bategurira amasomo, ibitabo byo kwigishirizamo, n’ibindi bibazo byatumye itsinda ryasuraga rikemanga ireme ry’uburezi buhatangirwa.
Naho ku ishuri rya La Colombière, ryabaye icyitegererezo mu yasuwe haba ku isuku, imyigishirize ituma ritsindisha cyane abanyeshuri bakora ibizamini bya Leta.
Umugenzuzi w’Uburezi mu Mujyi wa Kigali, Yankurije Marthe, yatangaje ko muri rusange ibigo by’amashuri byivuguruye mu kugira isuku ariko ko bisabwa kongera ibitabo mu masomero n’ibindi bikoresho nkenerwa, no kunoza imicungire y’abakozi.
Yankurije Yasabye abayobozi b’ibigo by’amashuri kwegera Minisiteri y’Uburezi ikabaha ibikorwesho hagamijwe kunoza imikorere.
Umugenzuzi w’Uburezi mu Mujyi wa Kigali yavuze ko nyuma y’iri genzura ibigo bibiri bizagaragaza ko byitwaye neza bizahembwa hakaba hateganyijwe n’inama y’uburezi izagaragaza ibitagenda neza bikwiye gukosorwa.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ese kuririmba bisaba kunywa ibitabi n’ibiyoga?
Bamwe mu bahanzi cyangwa se abiyita bo, usanga bakunze kuvugwaho kunywa inzoga, itabi cyangwa se bakihindura ukundi kugirango bakunde bamenyekane cyangwa se, bakabikora bagira ngo bashimishe abafana babo. Nyamara bamwe mu bakunzi b’abahanzi usanga batumva kimwe n’aba bahanzi, bajya kubyina basayishije cyangwa se imyotsi y’itabi ibatunguka mu ntugu.
Umuhanzi w’Umunyarwanda Masabo Nyangezi hari indirimbo ye yagize ati ”Nyamara nta n’umwe wabona utaririrmba n’udashoboye guhimba afata iby’abandi, (...)
Bamwe mu bahanzi cyangwa se abiyita bo, usanga bakunze kuvugwaho kunywa inzoga, itabi cyangwa se bakihindura ukundi kugirango bakunde bamenyekane cyangwa se, bakabikora bagira ngo bashimishe abafana babo. Nyamara bamwe mu bakunzi b’abahanzi usanga batumva kimwe n’aba bahanzi, bajya kubyina basayishije cyangwa se imyotsi y’itabi ibatunguka mu ntugu.
Umuhanzi w’Umunyarwanda Masabo Nyangezi hari indirimbo ye yagize ati ”Nyamara nta n’umwe wabona utaririrmba n’udashoboye guhimba afata iby’abandi, mu minsi mikuru mu bitaramo umunezero udufatiye turirimba twese. Si ngombwa ko uba udafite impamyabushobozi, si ngombwa kuba Umuzungu cyangwa Umuzayirwa, si ngombwa ibitabi n’ibiyoga (….).”
Si Masabo wenyine uhamya ko kuririmba bidasaba kuba wasayishije cyangwa se wanyoye itabi rihagije ryaba iryoroheje cyangwa irikomeye, kugira ngo ubashe gushimisha abakureba cyangwa se abo ucurangira.
N’ubwo ntawe dutunze agatoki, no mu Rwanda bivugwa ko hari abahanzi bagize manyinya umwamikazi wabo, ndetse n’ibitabi bakabigira umwami wabo mu gihe baririmba mu rwego rwo kwishakamo akanyabugabo. Ibi bituma rimwe na rimwe usanga igihe bafashe kuri ibyo na byo bitiburira, dore ko iyo badacunze neza bishobora kubatamaza, ugasanga barasebye (barakemye muri ya mvugo y’ubu).
N’ubwo kunywa kuri manyinya bikorwa na benshi baba abahanzi, abaririmbyi cyangwa se abandi bantu batandukanye, icyo abanenga abahanzi bavuga ni ukunywa ugasayisha igihe urimo kwishakamo akanyabugabo ko gutuma ukora ibyo udashoboye. Aha rero umuntu akaba yakwibaza koko niba kunywa ibitabi cyangwa ibiyoga ari byo bituma umuhanzi abasha gushimisha abakunzi be.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Intara y’Iburengerazuba iri mu bigo 11 byacunze neza umutungo wa Leta
Intara y’Iburengerazuba ari mu bigo bya Leta 11 Byaje mu myanya ya mbere mu gucunga neza umutungo wa Leta, nk’uko byagaragajwe na raporo y’Umugenzuzi Mukuru w’Imari ya Leta.
Ibi byongeye kugarukwaho kuri uyu wa Gatatu yariki ya 20 Gashyantare 2013, n’Umunyamabanga Nshingwabikorwa w’Iyi Ntara Jabo Paul, mu nama ngaruka kwezi igamije gufasha uturere two muri iyi Ntara gukurikirana uko ibaruramari n’icungamutungo wa Leta rikorwa, kandi igasimburana mu turere twose.
Jabo yibukije ko kera ibijyanjye (...)
Intara y’Iburengerazuba ari mu bigo bya Leta 11 Byaje mu myanya ya mbere mu gucunga neza umutungo wa Leta, nk’uko byagaragajwe na raporo y’Umugenzuzi Mukuru w’Imari ya Leta.
Ibi byongeye kugarukwaho kuri uyu wa Gatatu yariki ya 20 Gashyantare 2013, n’Umunyamabanga Nshingwabikorwa w’Iyi Ntara Jabo Paul, mu nama ngaruka kwezi igamije gufasha uturere two muri iyi Ntara gukurikirana uko ibaruramari n’icungamutungo wa Leta rikorwa, kandi igasimburana mu turere twose.
Jabo yibukije ko kera ibijyanjye n’amafaranga byari amabanga ahishe ibyaha n’abanyabyaha, ikaba ari yo mpamvu hafashwe ingamba zigamije kugaragaza ibyo abantu bakora bijyanye n’imicungire, kandi bigafasha no gukosora amakosa agaragaye kugira ngo hanozwe umurongo wo gucunga umutungo wa Leta.
Umuyobozi w’Akarere ka Nyamasheke Habyarimana Jean Baptiste yashimiye abagize iyi nama amahirwe bahaye Akarere yo kuyakira kuko Akarere gakuramo amasomo kandi igafasha n’Intara yose, ndetse yishimira iki gikorwa cyatangijwe n’Intara y’Iburengerazuba.
Ubusanzwe inama nk’iyi igizwe n’Abanyamabanga Nshingwabikorwa b’uturere n’abagenzuzi b’imbere mu turere twose, kandi ikaba isimburana mu turere buri kwezi.
Uwingabiye Denys Basile Ushinzwe Itangazamakuru mu Karere ka Nyamasheke
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ngororero : SACCO zatumye abakora mu birombe bazigama
Umuyobozi w’akarere ka Ngororero Ruboneza Gedeon avuga ko nyuma y’aho buri murenge uboneye SACCO, abakora mu mabuye y’agaciro bamenye kuzigama. Mbere y’uko sacco zikwirakwizwa mu mirenge, ngo wasangaga abaturage benshi bakora mu mirimo y’ubucukuzi bw’amabuye y’agaciro badatera imbere kuko bahemberwaga mu ntoki maze amafaranga bakayapfusha ubusa. Hakizimana innocent ukorera mu gace ka Gatumba, avuga ko mbere yinubiraga ubucukuzi bukorerwa... Read More
Kirehe: abagore Basanga BDF ari igisubizo mu iterambere ryabo
Abaturage bo mu karere ka Kirehe barishimira intera bamaze kugeraho mu iterambere babikesha BDF (Ikigo gifasha imishinga mito n’iciriritse) mu bufasha bwo gukora imishinga ibahesha inguzanyo, ingwate n’ibindi bikorwa by’iterambere. Ntamuhanga Faustin umwe mu bafatanyabikorwa b’uruganda rwa Kawunga Freedom avuga ko BDF yabahaye ingwate bagura imodoka y’akazi. Ati “BDF yaziye igihe kuko iyo umuntu afite ingwate nke iramufasha ikayongera,... Read More
BPR shareholders to lose stake
Thousands of Shareholders in Banque Populaire du Rwanda (BPR) are to lose their shares in the Bank if they don’t register by this month’s deadline of July 18. Ephraim Turahirwa, the BPR chief executive officer said there are 590,292 shareholders as per the lender’s articles of association, “most of whom have ‘unknowingly’ owned shares in the bank”. The bank started as co-operatives in 1975, and transformed to a commercial bank... Read More
Financial sector resilient-Rwangombwa
The country’s financial sector has gone through a transformation process towards being a more resilient and stable which creates many opportunities for global investors, says John Rwangombwa, the governor of the National Bank Rwanda (BNR). The Central Bank Chief who was speaking at a news conference shortly after BNR quarterly Financial Stability Committee (FSC) and Monetary Policy Committee (MPC) meetings noted that Rwanda’s financial industry... Read More
Rusizi: Abayobozi b’ibigo by’imari biciriritse barasabwa gucunga imari ya rubanda neza
Abayobozi b’ibigo by’imari biciriritse bo mu turere twa Rusizi na Nyamasheke barasabwa gucunga neza imari abaturage baba bababikije hagamijwe kugirango bajye bahora babagirira icyizere ndetse n’abagifite umuco wo kubika amafaranga mu ngo babashe kuyoboka ibyo bigo kugirango nabo babashe kwizigamira biteza imbere. Ibi babikanguriwe ku wa 28/04/2015, mu cyumweru cyahariwe ibigo by’imari iciriritse cyatangiye tariki 27 Mata kikazasoza tariki... Read More
Nyamasheke: Abacuruzi barasaba kuvuga rumwe n’ibigo by’imari bagana
Abacuruzi bakorera mu karere ka Nyamasheke barasaba ko abafite ibigo by’imari bihakorera bafata iya mbere mu kurandura inzitizi zose bahura nazo mu iterambere ry’umwuga wabo cyane cyane iziterwa n’ibigo by’imari bakorana nabyo umunsi ku munsi. Izo nzitizi zirimo kuba hari aho babona inguzanyo zitajyanye n’igihe bazisabiye cyangwa bagahabwa make kuyo basabye ubundi amasezerano bagirana na banki akaza yanditse mu zindi ndimi batabasha kwisomera... Read More
Nnta SACCO izongera kurenza 2% ku nyungu y’ufashe inguzanyo
Nk’uko byatangarijwe mu nama yahuje amakoperative n’ibigo by’imari mu karere ka Nyabihu kuri uyu wa 17 Gashyantare 2015, nta SACCO n’imwe mu gihugu izongera kwaka uwatse inguzanyo inyungu irenze 2%, ahubwo bitewe na SACCO iyo ariyo ishobora kujya munsi yaho kandi uko uwafashe inguzanyo agenda yishyura inyungu yakwa ikagenda igabanuka. Ni mu gihe bamwe mu baturage mu karere ka Nyabihu bibumbiye mu makoperative badutangarije ko batiyambazaga... Read More
Gikonko: « Impambasacco » fait ses preuves
Les producteurs de riz du secteur de Gikonko, District de Gisagara, ont créé une coopérative d’épargne nommée « Impambasacco »et ils affirment que, depuis, le niveau de vie de leurs familles ne cesse de s’améliorer. Au début, chaque producteur épargnait individuellement un peu d’argent de sa production. Après, ils se sont rassemblés et ont même intégré d’autres membres qui ne sont pas nécessairement producteurs de riz,... Read More
Kubitsa ni byiza, ariko kuzigama ni akarusho
Kuba kubitsa ari byiza, ariko kuzigama bikaba akarusho, ni bumwe mu butumwa bwatanzwe na Augustin Ndanguza, umuyobozi w’ishami rya Banki nkuru y’u Rwanda mu Ntara y’amajyepfo, ku itariki ya 29/10/2014. Icyo gihe ibigo by’imari n’amabanki by’i Huye byafashe umunsi wo kugaragariza abaturage ibijyanye na serivisi batanga, muri gahunda yo gutanga ubutumwa bushishikariza abantu kurushaho kwitabira kuzigama, muri iki gihe cy’icyumweru cyahariwe... Read More
Rwanda to join better than cash alliance
Today the Government of Rwanda has moved to accelerate its plans to transform Rwanda into a cashless economy and achieve 80 percent financial inclusion by 2017 Rwanda’s commitment to using information and communications technology (ICT) for financial services was made as it officially joined the Better than Cash Alliance, an initiative that works with governments, the development community, and the private sector to adopt the use of electronic... Read More


text:
Umugore ageze ku gashyamba kaari mu nsi y'urugo, arabanza atoora udukwi, adusiga aho, ngo aze kuduhitana azaamutse. Aramanuka, ajya mu murima, atangira gukuura ibijumba. Agize atya abona imvura irakubye. Ijuru ririijima, imirabyo irarabya, inkuba zirakubita. Ati "Mbigenje nte?" Yibuka inkwi asize ku gasozi, yibuka n'amasaka yasize yaanitse ku kidaseesa, ku muharuro. Ubwo kandi yari atwiite, atagishoboye kwiihuta cyaane. Ati "Mbaaye uwande?" Nibwo rero yambaje Imana yo mw'iijuru, ati "Nyagasani ntabaara!"
Igihe agiseenga atyo, inkuba irongera irakubita, maze umurabyo umwituura imbere. Abanza kwikanga, ariko arebye, abona umwaana w'umuhungu ahagaze aho. Umwaana aramuramutsa, ati "Data arambwiye ngo nze untume." Ubwo umugore ahita amenya ko ari Mirabyo, umuhungu wa Nkuba, Umwami wo mw'ijuru. Amweereka agateebo k'ibijumba, n'akabindi k'aamaazi, n'akaba k'inkwi haruguru, ku gashyamba. Amubwira n'amasaka yasize yaanitse imuhira.
Mirabyo ati "Huumura, ndabikwanurira imvura itaraabinyagira!" Agira atya, agateebo akazingaho umurabyo, akabindi akazinga undi, akaba nk'ikwi n'uuko, arabikoranya byose, uko ari bitatu, abiyooza undi murabyo, arabibakura, yiirasa mu rugo umugore yamweeretse, mu mpinga y'uwo murenge. Amaze kwinjiza ibyo azanye, yenda igiteebo, ajya kuri cya kidaseesa, amasaka ayashooramo undi murabyo, ayayoorera mu giteebo, nacyo akirabya mu nzu. Arangije iyo mirimo, asubira aho yasize wa mugore, kumubwira ko yamutumikiye, no kumuseezeraho. Nuko yiisubirira mw'ijuru.
Mwene Nkuba amaze kugenda, imvura iragwa. Wa mugore yiizaamuukira buhoro-buhoro, atangaarira iby'amaze kubona byos. Akagira ati "Mbega umwana w'igitangaaza! Icyamha ngo iyi nda izavemo umukoobwa, maze muhe Nkuba, amushyingire uriiya muhungu we!"
Inda ivuutse, ivuukamo umukoobwa! Avuuka ari mwiiza cyane, maze bamwiita Miseke, ngo asa n'umuseke weeya. Miseke akurana ubwiza, akurana ingeso nziiza, n'igikundiro cyinshi. Ariko ikimuranga cyaa mbere naa mbere, kikaba inseko ye. Amenyo ye akeera nk'amasaro, yaseka ukaba waagira ngo n'iizuuba rirashe, yakubita agatwenge ukagira ngo n'uturinga dukomangana. Ni ko kumuhimbira akaririimbo, ko kumwizihiza, kagira kati:
"Ni we Miseke ya Kwiisaba
Useka indinga zigasuka
Useka amasaro agaseeseka!"
Miseke akura atyo, uko akura ariko ubwiiza bwiiyongeera, ar'uubw'imbere, ar'uubw'inyuma.
Imvura iza kubatuungura, bataamenye uko yakubye, baarangaariye mur'iiyo mikino yaabo. Ni bwo rero biirukiye mu rutare rwari hafi aho, baari basanzwe buugamamo. Binjiramo uko ari umunaani, baruugama, baragumya bariiganiirira.
Bagize batya babona umurabyo uguye imbere yabo, ku mwinjiro w'urutare. Barikanga, batinya ko inkuba yaakubita urutare. Bareebye, babona aho wa murabyo waguye havuuyemo umuhungu w'umusore, ubengerana, ushashagirana nk'izuuba. Umusore arabaramutsa.
Ati "Mwiriwe Bakobwa?"
Bati "Wiriweho nawe?"
Bamubaza aho avuuye, n'ikimugenza.
Ati "Ndashaka Miseke!"
Bati "Uramushaka se uri nde? Uraturuka he?"
Ati "Nturutse kure cyane, ntimwahamenya!"
Bati "Noneho se Miseke umuuzi hehe?"
Ati "Mubonye naamumenya."
Bati "Waamubwirwa n'iki se kandi utamuuzi?"
Ati "Naamubwiirwa n'inseko ye!"
Nibwo rero abakoobwa bamenye ko ari Mirabyo mwene Nkuba, waaje gushaaka mugeni we Miseke. Ariko barabaanza barahakana:
Bati "Nta Miseke uturimo!"
Ati "Arahari, ndabizi!"
Bati "Oya da! Nta Miseke uri hano! Igendere!"
Umusore, aho kugenda, yicara aho ku muryango w'urutare, ati "Singenda ntamuboye!" Abakoobwa bareeba uwo musore aho yiiyicariye, koko ameze nk'uwiitegura kwirirwa aho, mbese akanaharaara. Basanga rya shashagirana rye yabaaye nk'urigabanya, yiibereye aho gusa. Babona asa n'utaribuve aho atabonye Miseke.
Umukwobwa abonye atamubishije, atera akaririmbo, ati:
"Mbisa mhite, sindi Miseke!
Sindi Miseke ya Kwiisaba
Useka indinga zigasuka
Useka amasaro agaseeseka! "
Mirabyo ati: "Nturi Miseke?"
Umukoobwa ati "Sindi Miseke!"
Mirabyo ati "Seka ndeebe !"
Umukoobwa araseka. Mirabyo asanga umukoobwa ni mwiiza, asanga afite amenyo meza, n'inseko ye irakeesheje cyane, ariko ahita amenya ko atari we yaje gushaaka.
Ati "Hit'ugende, nturi Miseke!"
Umukoobwa w'inkwakuzi arasohoka, ariko ageze hanze, arahagarara, ategereza bagenzi be. Abandi nabo baramukurikira, ari nako baririimba ka kaririimbo, Mirabyo nawe akabiikiriza kwa kundi. Barasohoka boose, uko ari barindwi, hasigaye Miseke wenyine.
Miseke useka nk'umuseke weeya
Miseke reero aba asigaye wenyine mu rutare, mu cyeeragati aho, ariko adasa n'uushaaka gusohoka. Mirabyo aramureeba, nawe araceceka. Bigezeho, Mirabyo ati "Seka rero!" Miseke araseka. Asetse, urutare ruracya, ruraaka, umucyo urasaarukaara, useeseka ako kabande koose, ufatiira inkuuka zaako, weeya imisozi yoose.
Mirabyo ati "Uri Miseke?"
Miseke ati:
"Ni jye Miseke ya Kwiisaba
Useka indinga zigasuka
Useka amasaro agaseeseka!"
Ubwo Mirabyo nawe aba yarushijeho gushashagirana, arabengerana nk'iizuuba! Afata Miseke mu ntoki, amusohora mu rutare, bahagararana hanze, bareebana. Ba bakoobwa bagenzi ba Miseke, aho bahagaze aho uko ari barindwi, bareeba Miseke, basanga yahebuuje ubwiiza, nawe arabengerana, basanga koko akwiranye na Mirabyo, biizihiranye. Babaha amashyi menshi n'impundu nyinshi, bararirimba bati:
"Ni we Miseke ya Kwiisaba
Useka indinga zigasuka
Useka amasaro agaseeseka!"
Abakobwa bamaze kuririmba no kuvuza impundu, babona umukororombya wiinaze aho, imbere y'urutare. Mirabyo na Miseke bawinjiramo, bariicara nk'uwicara mu ngobyi, umukororombya urabazamuukana, ubajyana mw'ijuru, kwa Se wa Mirabyo, Nkuba, na nyina Nyirankuba.
Nkuba na Nyirankuba bakorera abo baana baabo ubukwe bw'agatangaaza. Batumira abo mw'ijuru boose, maze ubukwe bugira ibirori byiinshi, byiiza kandi byiirambuye.
Ng'uuko uko umugore utwiite yiifuuje ibyiiza, kandi byose bikaba. Bakamucaho umugani, ngo:
Ni nka wa mugore ukuriwe
Wiifuuj' uwo yaatuma,
Mu mvura y'umuvumbi,
Nkuba amutumaho Mirabyo
Yiifuuz' umukoobwa
Abyaara Miseke ya Kwisaaba
Useka indinga zigasuka
Useka amasar' agaseeseka
Ati iziindi maana
Nkamushyiingira Mirabyo
mwene Nkuba ya Shyerezo
N'Umugabekazi Nyirankuba
Mu mvura yumuvumbi
Mirabyo aza kumushaaka
Mu rutare rw'igihanzi
Amufubik' umukoroombya
Si jye waahera.


text:
mar.
30
août
2011
Muri iyi minsi, kuri uru rubuga hanyuzeho ibitekerezo byinshi bishya nakunze gusoma. Ariko icyo nahaye agaciro kurusha ibindi ni ubushake bwagaragaye bwo kwerekana amazina y'abantu bashobora gufasha Abanyarwanda kuzahura iki gihugu bakagikura mu rwobo FPR ya Kagame yagitayemo. Nanjye ndifuza kwerekana abagabo babiri nzi neza kandi bakunzwe bihagije n'Abanyarwanda. Aba bombi, niba ari intwari nk'uko tubazi, ndabasaba gutinyuka bakinjira mu kibuga cya politiki, ibihato bibabuza gukorera Abanyarwanda bigakurwaho, bakajya imbere, tukababona maze tukabakurikira. Abo bagabo bombi b'ingirakamaro cyane ni Nyakubahwa Donald Kaberuka na Maître Rwangampuhwe François.
I. KABERUKA Donald
1.Yavutse taliki ya 5/10/1951. N'ubwo arengeje ya myaka 50 Zelote yavuze akaba ubu afite imyaka 60 y'amavuko, Donald Kaberuka ni umuntu ucyifitemo ubusore butangaje mu mutwe no ku mubiri kandi mu by'ukuri ibyerekeye gukorera igihugu akaba yarabitangiye kera.
2. Donald Kaberuka Arajijutse cyane, yize amashuri yo mu rwego rwa kaminuza muri Tanzania no mu Bwongereza. Afite impamyabushobozi y'ikirenga , Doctorat en Sciences économiques yakuye muri Kaminuza y'i Glaslow muri Ecosse. Ni specialiste de la finance internationale.
3.Donald Kaberuka yakoreye Urwanda byinshi byiza ariko cyane cyane kuva yaba Ministre des finances et de la plannification économique(1997-2005) yakoze uko ashoboye ngo ateze igihugu imbere mu by'ubukungu: gusana igihugu nyuma y'intambara na jenoside, kugabanya ubukene no kongera iterambere.
4.Nyamara kuva Donald Kaberuka yakurwa ku mwanya wa Ministre akoherezwa guteza imbere Banki Nyafurika itsura amajyambere (BAD), nibwo iterambere ry'u Rwanda ryatangiye gukendera, Agatsiko kayobowe na Paul Kagame gatangira gusahura igihugu no kwikubira ibyiza byacyo katitaye ku bukene bw'abaturage.
5.Donald Kaberuka arakunzwe cyane muri BAD abereye Perezida kuva muri 2005(uwo mwanya yarahutorewe) , kandi koko birazwi ko ari umuntu w'imico myiza, utaranganwa umuco mubi wo KWIKUBIRA, akaba umugabo ushishikajwe n'icyateza abaturage ba Afurika yose intambwe igaragara u majyambere.
6. Donald Kaberuka ntashinjwa kunyereza ibya rubanda ahubwo yaranzwe no kurwanya cyane abarangwaga n'ako kageso , aho yayoboye hose. Iyo ikaba ari n'imwe mu mpamvu z'ingenzi zatumye akurwa ku mwanya wa Ministiriri mu Rwanda akoherezwa hanze y'igihugu kugira ngo adakomeza kubangamira Paul Kagame n'Agatsiko ke , kuko bo gusahura ibya rubanda babigize umwuga.
7. Donald Kaberuka ntiyijanditse mu bwicanyi.
Iyi ngingo irakomeye. Mu gihe bimaze kwemerwa na bose ko nta muntu ufite ibiganza bijejeta amaraso y'Abanyarwanda uzongera kwishyira imbere ngo aratuyobora, Donald Kaberuka we afite ibiganza byera de ! Niba hari uwo yaba yariciye azamvuguruze ku mugaragaro.
8.Donald Kaberuka afite ubunararibonye mu byerekeye ubukungu mpuzamahanga. Aho gukomeza kuyoborwa n'impumyi zituvana mu bukene zitwerekeza mu butindi, Donald Kaberuka afite inzira nyinshi yanyuramo, azi imiryango yose yakomangaho , igihugu cyacu kikazamuka mu bukungu butarundanije mu biganza by'Agatsiko konyine ahubwo busaranganyijwe n'Abanyarwanda bose.
9.Donald Kaberuka azi neza Paul Kagame n'Agatsiko ke: azi aho ibintu bipfira kandi ntayobewe uko byakosorwa, iterabwoba rigashira mu gihugu, abanyarwanda bakongera guhumeka umwuka w'ubwigenge mu Rwagasabo.
Muri make, Donald Kaberuka rwose ni we Muyobozi ukwiye U Rwanda, turi benshi hano i Kigali, tumusaba ko umurimo mwiza akora muri BAD yawusoza bwangu akagaruka mu gihugu cyamwibarutse, akadufasha kukizahura. Aramutse yemeye agafatanya n'abandi banyarwanda b'indakemwa mu mico no myifatire, bajijutse, batishoye mu bwicanyi, bafite ubushake bwo kubaka iki gihugu, nta kabuza, Urwanda rwahatorera agatege, rukayoboka inzira y'amajyambere.
II. Maître RWANGAMPUHWE François
Uyu mugabo ashobora kuba ari we ukunzwe n'Abanyarwanda benshi muri iki gihugu. Rwangampuhwe yavukiye mu cyahoze ari Komine ya Rukondo,paruwasi ya Cyanika mu BUFUNDU (Gikongoro), ahanga mu 1945. Yahungiye muri Kongo Kinshasa ahagana 1963 aba ariho yigira amashuri yisumbuye na Kaminuza.
Kuva FPR yatangira, Maître Rwangampuhwe yarayikoreye cyane, aho imariye gufata ubutegetsi muri 1994, atahuka mu Rwanda.
1. Rwangampuhwe ni umuntu ujijutse akagira n'ubumenyi buhanitse mu byerekeye kuyobora igihugu. Afite impamyabushobozi mu by'amategeko(Droit).
2.Rwangampuhwe yanga urunuka akarengane : icyo agaya cyane ubutegetsi bwa FPR ni akarengane karenze urugero Agatsiko gakorera Abanyarwanda. Iyo akaba ari yo mpamvu yahisemo kutamaranira gufata imyanya y'ubutegesti nk'abandi akaba yarihitiyemo umurimo wo kunganira Abanyarwanda imbere y'inkiko (Avocat).
3.Yunganiye benshi mu manza zinyuranye kandi bagatsinda..Kubera iyo mpamvu, Maître Rwangampuhwe afite umwanya ukomeye mu mitima y'Abanyarwanda benshi cyane.
Icyo tumusaba ni uko yamenya ko igihe cye kigeze cyo kujya ahagaragara agatabara iki gihugu kuko akarengane gakomeje kuba kenshi. Imiborogo y'Abana b'U Rwanda bari ku ngoyi y'Agatsiko yageze mu bushoroshori bw'ijuru: Barasenyerwa utururi twabo izuba riva, baramburwa udusambu twabo, barafungwa bazira imitungo yabo, baricwa kubera ko ari abakene bakaba basigaye bafatwa nk'umwanda mu mujyi wa Kigali, hari benshi bamaze imyaka irenga 17 bafunze nta madosiye bagira....ako karengane kose nta wundi wakadukiza atari wose Maître Rwangampuhwe François.
Fatanya n'abandi bagabo bashishikajwe no kubaka u Rwanda rubereye abenegihugu bose, Abatwa ,Abahutu n'Abatutsi. Kandi rero birashoboka . Uko byamera kose, Abanyarwanda turi benshi twiteguye kugushyigikira. Jya mbere, turi kumwe.
Mpakaniye Jean Bosco, Kigali
Submit your high-quality, original articles for more exposure, credibility and traffic back to your website. Becoming a full-time artist isn't something that happens overnight. Being able to make a living from being an artist takes a lot of time, dedication and motivation.
If you dread going to work every day or have ever wanted to do the kind of work that made you feel good about what you do then this article is for you. Working in a career that helps others is the difference between looking forward to your job and forcing yourself to go to work each day.
Rwose na njye uriya mugabo ngo ni Kaberuka numva bamurahirira.
Ariko se, ingorane z'abanyarwanda bivurugutamo kuva ryariiiii, kuki atazamagana? Dore ko we atanikanga. Afite ijwi ryakumvikana ariko miru!!! Aruce arumire, barumire areba aceceke. Keretse niba kureba akaga k'u Rwanda bigombera computer aka wa wundi ngo utegereje ko computer izamwogereza amasahani.
Buriya se iyaba na we byamukorerwagaho yaba yaracecetse ra? Ubwo bwenge bwe se butareba ngo bubone, butegereje iki? Tuvuge ko adashaka kwivuruguta muri politike ! Ariko nibura natange umuganda w'ibitekerezo. Cyangwa si umunyarwanda ni umugande na we!
Nave muri silence, twumve akamuvamo.
Ego mwa basindi mwe.
Donald Kaberuka ni umuhanga cyane. Nahuye n'abazungu yiganye nabo, bambwiye ko ari computer. Ni umwe mu bahanga ISI ifite muli Economics. I would like to see him as the President of United States of Africa.
Nkunda umugabo ntacyo ampaye. Izina niryo muntu, Rwangampuhwe ati ni mutumire Makuza mukibuga. Reka nkubaze ko uli umunyamategeko ubona makuza akora akazi ashinzwe. Ubundi Misitiri wintebe amaze iki
mu Rwanda nawe ulimo. none se umugabo utagira ijambo niwe uduhitiyemo koko ngo atuyobore. Sinkuzi neza aliko nkulikije iyi nyandiko yawe wagirango uli muli babandi bagiye babona amadiploma
baguze
Ego ko mana yirwanda ngo uli maitre, Na Rwigema PC yahungutse avuga ko azanye impamya bumenyi avanye muli Congo aho yaramaze imyaka ibili gusa, ntawe nufuza gusebya aliko ibitekerezo byanyu birerekana aho izo degree mwazikuye
Komera
Muvandimwe ibyo ushima aba bagabo nibyo ariko barabura ikintu cy'ingenzi :Nta n'umwe muribo wari watinyuka ngo yamagane akarengane rubanda rw'abanyarwanda rugirirwa na kariya gatsiko !Nonese Rwangampuhwe ko ari avocat ayobewe amarorerwa yakozwe na Gacaca cyangwa ukwivanga kw'abayobozi mu bucamanza!Nyamara numva ngo hari ihame mu butabera rivuga ngo akarengane ubona ugaceceka nawe uba ugakora!Nonese Donald ayobewe ko ubukungu bwose bw'u Rwanda buri mu maboko ya ka gatsiko,ayobewe se ko abakene basenyerwa amazu yabo hitwajwe impamvu z'ibinyoma ngo zo gutunganya umugi cyangwa guca Nyakatsi?Ko ataratinyuka ngo abyamagane?Umulideri dukeneye ni uwanga akarengane iyo kava kakagera kandi agahaguruka akakarwanya, ubundi abasigaye bakamufasha kubaka igihugu kizira akarengane, ubwikubire,ivangura iryariryo ryose, igitugu cy'abayobozi, cyimakaza demokarasi n'uburenganzira bwa muntu.
Mugire amahoro! Ndabona mwanyanditseho byinshi,..ubutegetsi simbwifuza rwose, njye mburanira abantu, ngashaka n'akanyuzo iyo nshaka kwambika anbantu ubusa! Kandi iyo uburana biterwa n'uruhande
uherereyemo,...uretse se ubuswa bw'abakurikira imanza, nerekana umwe mu mihoro ngahamya ko ari Misago wayitumije kandi akayikoresha,..iyo haba ahageze amajyambere bari gusuzuma niba uwo mupanga
warakoreshejwe, kandi byangwagaho kuko nari nawuguze ari mushya,..nagira abantu inama ariko kuyobora u Rwanda munkure ku rutonde, uko Barutobye ntacyo nakwishoborera!
Ahubwo uwo nabasha kugira inama kandi nkamushyira aho nshaka yaba Makuza,...mumushyireho, ni umuhanga kandi azi gukina umupira w'intoki,....uwo bahuje ubugenge ni Joe Habineza, umwe muri bo niwe wasimbura Pawulo kandi azi ko bashoboye, kandi ntibazamujyana imbere ya Sentare byakomeye! Mukomere, akanjye karenge ngakuyemo! Mpariye abandi niryo Data yashakaga kunyita ariko mu rwego rwo kwihimura ampa irinkujije!
Ngo rwangampuhwe? mwisetsa abantu. Ise yamwise ahari azi uko azamera. Izina niryo muntu. Ntacyo yamarira igihugu, uretse kubuza abantu amahoro. Nta mpuhwe agira, uzabaze ab'iwabo bamuzi. ibyo afite
biramuhagije nagumane ibyo niba ari aho anyongera abantu
Agatsiko kananiwe gusenya uru urubuga, none gatangiye kurwoherezaho ama VIRUS aza yiyambitse impu z'intama. *Ngizo za Kaberuka. *Ngizo za Rwangampuhwe, etc. Ninde se uyobewe ko Donald Kaberuka ali umwe mubashakira Paulo Kagame abinjizwa mu gatsiko; siwe washakiye Kagame Louise Mushikiwabo? Naho Rwangampuhwe ni Rwangampuhwe nyine; ni umuhezanguni; uyu se yazahuza abanyarwanda ate?
nta rwanagmpuhwe mu bantu, pu. Ni umugome ni shitani yamara abantu
http://www.youtube.com/watch?v=G7sSXMtApGU&feature=related
Kuli Mucengezi,
Uduteye amatsiko!
Urashaka kutubwira ko Nkubana Jeannette aliwe wagiraga icyo apfana na Kagame cyangwa se ni Kaberuka wagiraga icyo apfana na Kagame? Ndabona usa n'uzi amabanga. Yatugezeho. Nicyo uru rubuga rubereyeho.
Mbashimiye mwese ibyo bitekerezo byanyu kuri aba bagabo 2. Ndagira ngo ngire icyo mvuga ku mwitwarire ya Kaberuka akiri ministre (1997-2005). Kaberuka yabay ministre asimbuye Birara wari umaze kwegura kubera kutihangira ubujura bw'abatsiko. Igihe cyari kigeze ngo Kagame n'agatsiko bashyireho umuntu usobanukiwe no kunyereza kugira ngo abakorere plan ntakuka, kandi yabirangiza akazagororerwa, ubwo rero niko byagenze. Hagati aha rero akiri ministre de finances, muzabaze ukuntu yajyaga atumirwa muri Hoteli Kiyovu kugira ngo amadosiye Birara yari yaradindije. Ubwo icyo gihe muzamenye Nkubana Jeannette wari warabohoje hoteli Kiyovu uwari we n'icyo yapfanaga na Kagame
Mugire amahoro! Mdabona abaginga bakomeje gushakisha, niba ngo mba kurekura ubutegetsi, ndabona Umuleader uri mu banyarwanda muri iki gihe, nkamubabwira kuko najye anteye ubwoba, kandi nkaba nizera
ko atabanza kumena amaraso, uwo mugabo ni THOMAS NAHIMANA,...yarize, yakoreye Imana, muri Pansiyo ye tuzamupangira agacanyi, yaharaniye uburenganzira bwa muntu mu bihe bikomeye, akoresha ka Politiki
ke ko kudahubanganya abandi, amze kwiga uko bayobora bakanategeka igihugu, kandi yatanze urubuga ngo abanzi bamvugeho uko bambona,...erega ndamwemera, buriya niwe ungejeje ahabi kuko yatumye bose
banyandikaho, ndamutumiye rwose, nzabumuha ntamugoye, ntagire shida sinamukorera ibyo nashoboje Twagiramungu cga Victoire!
Niwe mu Leader nemera, nari nabanje gukeka ko ari umu CDR none naratohoje nsanga akwiye kuyobora u Rwanda!
Musezeranyije kumufasha muri transition nibwo amahindura atamena amaraso.
Mbigiriye gukunda u Rwanda!
http://profile.ak.fbcdn.net/hprofile-ak-snc4/276036_802520391_4836737_n.jpg
Muze gusa iso bazamubaza ino i kamembe twumva ngo yarangije kwiga n'ubujura bwe akora he icyayi akimereye nabi ngo FPR iumereye nabi none mulicara muli ambassade sha muli abajura nuko tubihorera H.E azabimenya muzosubira kw'isuka mbese nagende yongere akore mu cyayi.
ahaaa sibyiza ariko kandi si numuco.mubyukuri mu kwegura kwe yasobanuye impamvu yegoye ntabwo yemeye ko kuri ariya mafoto yasambanaga sibyo?gusa iyi site yo ntiyanatekerezaga ko ashobora kwegura kuko abavugwa ibiruta ibye nubu baracyakariho,ni mukurikire mwinigure nababwira iki.
Bwiza we komera cyane!
Bavuga ibigondamye imihoro ikarakara. Arya mafoto uvuga se iyi site hari ayo uyahimbye? Ibyo bavugaga se ntibyari ukuri! Kubona umugabo kandi w'umuyibozi yitwara kuriya se wowe wumvishe bikunyuze? Ubwo urashaka se ko uramutse usanze umukobwa wawe ari umwe muri barya wari kugira uti mumureke akomeze yibyinire! Nako ndavugishwa, wasanga bari batumwe n'iwabo!!
Ntimukange ukuri n'ubwo kuryana!!!
Njye mbona uru rubuga hari byinshi rwakemuye, nibura abanru bagenda begerana, bakamenya icyo abantu batekereza, ibyifuzo byabo n'ubindi.
@ Bwiza #53,
Uvuze ko nyiri urugo yapfuye siwe uba amwishe! Kubwawe wumva umuntu ya kwiba, akica, agasambana...ntibivugwe ngo ni ugusebanya? Uwo mu minisitiri urengera ngo baramusebeje, nawe ubwe iyo abona ko ari ugusebanya ntiyari kwegura! Yabonye ko ibyo bamuvugaho ari ukuri aregura.
Erega kuri iyi site havugirwa ibitavugirwa kuri ya masite yanyu ngo ni igihe.com, izuba, newtimes n'ibindi!
Niba ushaka gusoma ibikunyura nakurangiye isoko, hano turinigura di!!!!
ko utamuvuze izina se ninde uwo mutubwire kabirigi we kassim ndabona naho mbona izina rye merci.
NI BYIZA KUTUGEZAHO ABANTU BAZIMA KUKO AKENSHI KULI IZI MBUGA BABA BASENYA ABANTU? UGASANGA NTA KINTU KIZIMA CYUBAKA ABANYARWANDA CG KIBAHA IKIZERE KU BIHE BIZAZA;
aBO BAGABO UVUZE SIMBAZI ALIKO KUBONA UBAVUZE NI UKO WABAJIJE BENSHI KU BIBEREKEYE; nANJYE NAKUNGANIRA NKAVUGA NK?UMUGABO NZI MBERE YA GENOCIDE UTALIGEZE AGIRA AMACAKUBILI MU BY?UBWOKO UTAVUGWAHO MU BWICANYI. WIZE AMASHULI AHAMBAYE AKABA N?UMUNYABWENGE BIVUGWA NABIGANYE NAWE ALI PRIMAIRE SECONDAIRE NAYISUMBUYE . AKABAYARAKORANYE NAB HABYARA N.ABINKOTANYI KANDI AKABYIKURAMO NEZA MALGRE IBYO BAMUHIMBIYE BYOSE AKICALMA AGASUBIRA MU RWANDA NDETSE AKAJYA AZA NO HANZE MU BURAYI AKABONANA NABO BABANYE MBERE ,WASANGA ALI MULI BAKE BAFITE INYIFATIRE NK,IYUWO MUGABO WABAYE ANBASSADEUR MU BUFARANSA HASOHOKA INYANDIKO ZA BRUGUERRE AKEMERA AGATAHA N,UMUGORE WE AKARENGA IBYO BYOSE NDETSE N INKULIKIZI ZALI KUMUGEREKWAHO,,? nAMWIRANZEHO NTI ABAGABO TURARUTANYWA,,,,
ariko mbaze ibi byose byaje gute? ninde wabwiye gushakisha abayobora urwanda? uziko gusara bidasaba umunsi? iyi site rwose noneho ndabona isigaye yizanira urwenya gusa ubuse mwumva uwa yobora urwanda ariwo iyi site yatereye hejuru? kubyiza se yazanye ,mu guhuza abanyarwanda se,ikiza kiyi site ni ikihe usibye kuryanisha abanyarwanda gusa uribuka itangira ukuntu yatangiye isebya abayobozi burwanda ,ibintu wagirango ni site yabana bamwe batukana site ishobora gusenya umuryango ikaryanisha umugabo numugore ,ikagaba urwango hagati yabana na babyeyi be ubwo wumva icyayivamo twakwizera ari iki? mwibuke itangira ko yashyize amafato ngo umuntu abyina kikaba ikintu cyamamajwe nkaho nkiri ugufungura uru rubuga we atigeze abyina mubuzima bwe ariko iryo shyari ninda nini bigirira iki? buriya se uziko abo wateranyije nabo washebeje bizibagirana iyo udatangira nabi wenda byari kugira ireme kuko twari kumenya ko wenda ibyo utanganza uba ubifitiye gihamya ariko wapi watangiye ubeshya usebanya ,ugira amacakubiri yose ndavuga wowe mwe bakuru buru rubuga,rwose jye sindamenya icyo muhatse gusa icyo maze kubabonamo ni urwango gusa .
Maitre Rwampuhwe izina niryo muntu yahemukiye MGR Misago yemera kumushinja ibinyoma ntakwiriwe kuba leader ubuhemu ntibusibangana. Kuburanira ibuka n'urwango igirira abahutu oya puu
ariko Kabareuka sawaa ni technicien utarahemutse
kuri #39 uravuze urangize ngo imana ibayobore erega imana ntiyobora abicanyi keretse niba wibeshye ukaba washakaga kuvuga satani.naho ubundi ntawe uzabafasha gukora ku maroso ndumva utabaza cyane ariko nzineza ko aho uri ari umuregwe uhaze ,nubugome bwagusabitse,aho gusaba ngo abantu bahinduke bumve ko mumena amaraso ari umuziro ahubwo wowe urabahamagarira imirwana uko wumva se ubwona ubwo butegetsi mwabuvanaho gute? umuregwe wa batindi yee muzabyumva mushaje
@Gahutu #44,
Ko uvuga ngo Kayonga azi gushyira mu gaciro, ko nshakishije nkabona yaramaze abantu barenze 900 ahahoze ari muri commune Rukara, Commune akomokamo?
Kimwe na Karenzi Karake nawe uregwa ubwicanyi ndengakamere yakoreye ahahoze ari commune Bulinga.
Nta balideli mbonye aho b'abicanyi.
L’APCR et le COVIGLA en appellent aux autorités françaises et plus particulièrement au Préfet de la Préfecture de Seine Maritime de prendre leurs responsabilités face à l’implantation toujours
croissante de la milice INTORE à Rouen et dans son agglomération. Ces associations invitent les services de la Préfecture à mener leurs propres enquêtes. Ils se rendront compte que les soldats de
l’APR déguisés en demandeurs d’asile sont à pied d’oeuvre en Seine-Maritime et partout en France. Ils sont prêts à tout pour éliminer les opposants, réels ou supposés comme tels y compris par
l’empoisonnement.
Si Paul KAGAME se permet d’exporter le terrorisme sur le sol britannique, son soutien inconditionnel il peut, à plus forte raison frapper n’importe où et n’importe quand en France.
Il n’est plus un secret pour personne et les INTORE ne le cachent pas. Ils tiennent des propos qui incitent à la haine et à la violence intercommunautaire à l’instar de ceux tenus par le Dr Joseph UMUGWANEZA du CHU de Rouen. Si de tels propos ne sont pas sanctionnés, les INTORE se verront de plus en plus intouchables et passeront à la vitesse supérieure.
Reka nsubize Fine comment nr 23.Ngo Victoire ntaho yize?Waba warasomye sonCV?Uyu mwega se Kagame utugejeje ahunamuka,wambwira Ecole Secondaire yarangije i Uganda?Ngo ni umusoda,wambwira Academie
Militaire yizemo kugira ngo abe Officier?Uretse stage yakoze muri USA,wambwira ahauntu Kagame yize?Ntare School,nga yaba yaramaze imyaka itatu!!!!
Aliko ngo yambwiye abanyamakuru,bamubajije aho yize,ati ese,ko Yezu muzi ibyo yakoze,mwambwira aho yize?Genda Rwanda waragowe.Uramuke.
Mubaterure mubztereke i kigali turebe icyo bakora!!!bo se ni ibiragi abo bose mwirwa murindagira ho ni n abalideri????baba babatumye? Naba bazi kuvuga di!!!ushaka kuyobora natobore mureke kwirwa murindagira mu bigambo gusa!!!!!
MWESE ABARWANYA KAGAME MURARUHIRA UBUSA. KAGAME AKUNZWE N'ABANYARWANDA. MWESE ABARWANYA KAGAME MURARUHIRA UBUSA. KAGAME YEMEWE N'AMAHANGA. MWESE ABARWANYA KAGAME MURARUHURA UBUSA. KAGAME ABARUSHA KUREBA KURE. MWESE ABARWANYA KAGAME MURARUHIRA UBUSA. ABANYARWANDA TUMURI INYUMA. MWESE ABARWANYA KAGAME MURARWANYA ABANYARWANDA!
Kuri Mahoro Zelote, Bite ko twakubuze? Turagukumbuye. Hari Film hano muri South Africa yitwa Sarafina, ariko ushobora no kuyibona kuri Amazon.com. Waba uyireba mbere y'uko utugezaho andi mabanga.
Dore ka extrait gato nkoherereje kuri youtube:
http://www.youtube.com/watch?v=G7sSXMtApGU&feature=related
Mwabantu mwe mwese munyumve (abahutu n'abatutsi )
Abantu babili b'ABA LEADERS bashobora ndetse no kubabanziliza , bagomba gutegura n'inzira y'ubwiyunge bwa ukweli , twemera kandi namwe mwese mwemera ni GEN KAYONGA NA GEN KARAKE KARENZI NA COL MURASIRA ARBERT . aba bagabo bazwiho gushyira mugaciro cyane , ndetse bamwe nka Gen karenzi na Gen kayonga bemera ko FPR itagombaga kwica abahutu !!!gusa uyu Col murasira we rwose n'umuntu wumuhanga uzwiho gucisha make kandi agashyira no mugaciro ,ABA BICARANYE BAHILIKA KALIYA GATSIKO BAGASHYIRAHO INZIBA CYUHO BAGASUBIZA UBUTEGETSI ABASIVILIAN , BAGACA AKAJAGALI N'ITERA BWOBA BY'ABASILIKALI MUBATURAGE , DORE KO NA GEN KAYONGA ATABYIYUMVISHA , UKUNTU ABASILIKALI BALIMO KUVANGIRA ABANYA POLITIKI !!!
Ingufu zaba bagabo zirakenewe , bakageza Kagame imbere y'ubutabera hakabona kubaho ubwiyunge bwa UKWELI , AMA SIO!
Urakoze leprophete kutugezaho baliya bagabo babili bandi uvuga ko nabo bashobora kuba aba leaders bacu batubera urumuli rwa demokrasi.
Ili curaburindi lero turimo, kandi tukaba dushaka kurivamo, twarishyizwemo na Paulo Kagame n'agatsiko ke. Njye uko mbizi lero aba bagabo bombi bari muli ako gatsiko. Kuba uli mu gatsiko singombwa kuba uli ministri, senateri, depite cyangwa se umuslikari mukuru; reka da! Uti Kaberuka Kagame yamwigije hirya amwohereza kuba Prezida wa BAD. Alalalaaa! Mu bandi bose se bagize agatsiko bali mu gihugu imbere, ufite umwanya urwoshye ungana n'uwa Kaberuka ni nde? Uti Rwangampuhwe nta myanya ya politiki yigeze ahabwa! Wibwira se ko ba avoka bandi bose dufite muli iki gihugu nta numwe ushobora kuba yaburana nka we cyangwa se anamurushe? Gusa icyo arusha abandi ni uko imbere y'abajuje imanza ze zihita neza kubera igitinyiro cy'umuntu ukomeye mu Cyama cy'Agatsiko. Ko ubona amasosiete menshi yamushyize mu nama z'ubuyobozi bwayo, si ukugirango ajye ayavuganiro mu buyobozi bw'Agatsiko yishyikiramo?
Munyangaju, igihe aba bagabo bombi bazaba bahagurutse bakagenda bagafatanya na ba Dr Rudasingwa nabo bigeze kuba muli FPR, aliko bakaza kuyivamo kubera amahano Agatsiko gakomeje gukorera Abenegihugu, nibwo abantu bazatangira gutekeza ko abo bagabo bombi bagiye ku buyozi bw'igihugu bazana amatwara atagira aho ahuriye n'aya Agatsiko ka Paulo Kagame.
Uyu Rwangampuhwe muvuga ni wawundi wagaragaje ubuswa mu rubanza rwa Musenyeri Misago mukaba muvuga ko azwiho ubwenge? Nibarizaga!
NDABONA HARABATUNVA, NKULIYINGOMA YARABABWIYE ARIKO AMATWI MUYASHYIRAMO IBITI! WOWE WIYISE MPAKANIYE NTACYO UVUZE RWOSE.
Mu gihe kitarambiranye muraba mwumva bariya ba Kaberuka na Rwangampuhwe batumiza abanyamakuru kugira ngo bababwire ko inyandiko yasohotse ku rubuga leprophete ntaho bahuriye na yo. Ubu aho bari ubwoba bwabarimbuye bagira ngo Kagame ntabasiga amahoro nibatajya imbere ye ngo bapfukame, barire, barigate ibirato bye kugira ngo abahe imbabazi. Mu Rda abantu basigaye barahindutse ibishushungwa; nta bumuntu!
Icyo dukeneye nuko abarwanya leta yikigari bose bashyirahamwe bakumvikana kuri gahunda yo guhirika buriya butegetsi ntakindi ibindi byose namagambo mugerageze muhuze ingufi zanyu mwese Imana ibayobore.
Iryojambo uvuze ni iryakigabo Komerezaho ugire inama baba bagabo ariko ngukosore sibo biyita abalideli ni ababibita nsinziko baba babatumye ngo babyandike niba aribo kandi babyandika (abalideri) bakabyitirira abandi nahitambasiba kuko ntaburideli bwaba bubarimo.
Nibajye mukibuga tubarebe, Inama n'amashaka zitagira icyo zigeraho for 17 years twazirambiwe, ni mumanuke mufatanye n'abanyarwanda kwigobotora. ntago watera umupira uri iburayi go uze ugwe mu izamu rya Kagame ari muri Stade amahoro! ugomba kuza muri Stade mugakina umupira buri wese n'anakinryi n'abafana be,akagutsinda cyangwa ukamutsinda. otherwise guys; STOP TALKING ABOUT THE PROBLEM IF YOU DON'T WANT TO SOLVE IT.
Niko Gakeri we no mubalideri banyu ushyramo wamucugusi Rusesabagina, ni hatali. Mugeze kure koko ni muhamwe Kagame abategeke naho ibyo gushaka abategeka igihugu mudafite ni mubuvemo. uzi ko mumeze nkabari munzozi, ubwo mwacitse urundogora kubera imyaka 17 abahutu mudageka. Nihashira indi nkiyi noneho muziruka kugasozi. Ni mwihangane na nyina w'undi abyara umuhungu.
abo bantu muvugira ko ari aba leaders, rwose mubikuremo, none se niba hashije imyaka 17 bahari bakaba babona ibibazo urwanda rurimo bagaceceka muzajya kubibahatamo ngo babavugire??
nko kuvuga ngo Kaberuka azi FPR neza what do you mean?? yes arayizi nyine ariko se ko yakoranye nayo kugeza nanubu akaba ntakintu kizima arakora kumugaragaro ngo yerekane ko atayishyigikiye, utekereza ko abanyarwanda hari icyo bamubwiye ko afite akazi ke keza? that's it!? bafite ubwenjye bwinshi cyane ariko baharanira inyungu zabo kurusha izarubanda mugomba kubimenya?? ninde se mubayobozi b'u rwanda uba uyobewe ko ibintu bitagenda neza?? ariko barinumira kubera inyungu zabo!!!
dore inkwari ni izi: Mushaidi, Victoire Ingabire na Maitre Ntaganda, bahaze amagara yabo kubera gukunda igihugu.
ahubwo dukeneye abantu batujya imbere mugushyigikira aba lideri bacyo tukababohoza kandi tugakomezanya urugamba rwo kwigobotora.ibikorwa bakoze ni intambwe ikomeye yerekana umutwaro bafitiye igihugu rwose kandi ni ubutwari budafitwe naburi wese.
@kuri Buregeya canisius&18
Nkunda umugabo ntacyo ampaye !!!!uravuga ukuri nyako !ureke abirwa mu mahomvo atazigera atanga umusaruro .
Bravoooooooooooooooooooooooooo
Ndasaba ABAHUTU niba mutarabuneye bwose[ubwenge]dore ko munigirira bucye ko mutakongera gutekereza kuri RUDASINGWA na GAHIMA Gerard abo bagabo ndabazi neza erega namwe murabazi,sha niyo basaba imbabazi bate ntabwo bashobora guhinduka,ariko GAHIMA aho muramwibuka mukubutse iyo za Mugunga na Benaco uburyo yabamanuraga muri gereza nta na MAP cyangwa OMDP yumucamanza. sha mwibagirwa vuba none murimo kumusingiza ngo ni umulideli wanyu,sha mwene SEMBWA mwamwibeshyeho,nanjye kubwanjye uwo mugabo yiyamamaje na Twagiramungu nakwitorera Twagiramungu kandi mbizi neza ko ntacyo yangezaho aho kuyoborwa na Gahima.Mwene nyina RUDASINGWA we afite inyota yo kuba perezida kuva 1989 ntacyo atakora ngo abe perezida,inyota ye sinzi icyo yazatumarira dutege amaso
simperutse inaha ariko ubu noneho nagarutse kuko i Rwanda agafunguzo dukoresha dusoma uru rubuga ntirutwemerera gutanga ibitekerezo! Ngaho rero ubu se u rwanda rubuze umuleader murabigenza mute nimururekere umwana wa Rutagambwa rero akomeze asunikiririze nubwo namwe mbona mumugera amajanja! Ikindi mutohoze neza niba koko azajya mu Bufaransa kuko hari benshi barekereje bashaka guhita bafata ya ntebe ndende ajya yicaraho mu Rugwiro
sha sebarenzi baramubeshyera. uwabamaze ni assiel kabera umwe kagame yaje kwirenza nyuma. naho uyu mugabo kaberuka nibyo koko nincabwenge pe, ntanubwo yagiye akunda gusakuza nkabo tumenyereye cg yihandike mu mascandals menshi yagiye aba mu rwanda nko gukuraho bourse, gusenyera abakene n'andi mafuti menshi yagiye kandi nubu agikorwa na kagame n'agatsiko ke. Ariko njye mushinja son silence mortel imbere y'akaga kagwiririye abanyarwanda n'akabugarije ubu. Iyo aba yaratoboye akamagana l'injustice rwose yari un candidat ideal. Uwavuze Rudasingwa nanjye ndamwemera kandi ntanahantu azwi cyane mumabi yo mu Rwanda kimwe na Ingabire watumye Kagame ashya ubwoba agata ibitabapfu yirirwa aremekanya ibinyoma bidafite shinge na rugero ngo amuheze muri gereza, hahahahah. Burya na Mushayidi ndamwemera cyane kuba yarabashije gutahura hakiri kare ibinyoma bya Kagame n'agatsiko ke akanabyamagana yivuye inyuma ahamagarira abanyarwanda kwiyunga bakaba umwe naho ureke ibinyoma bya Kagame ugiye kugusha igihugu mumanga kitazivanamo. Kayumba yari kuvamo umulideri mwiza nuko izina rye rishyirwa mumajwi cyane mu byago byagwiririye abanyarwanda. Ariko aramutse yisobanuye kuburyo bunyura, ntakabuza aboneka nkumuntu wahangara Kagame n'agatsiko militairement nikimenyimenyi Kagame n'abicanyi be barahahamutse kubera ku mwikanga kandi yibereye South Africa
Hahahahahahahahaaaaaaa!!!!Yampayinka data sebutarinyoni bwa Nzonnyo !!!Yemwe yemwe yemwe nimukomerezaho turebe aho bishya bigana ahari yenda hazavamo ikizima,mupfa kudashyiraho Kagome n`agatsiko ke k`inkoramaraso.Hihihihihihiii!!!Yewe ni ibisetso pe !!Ahuuuuu!
Iyo urebye ubona qualites zose ÐONALD K. azuzuje ariko mfite impungenge ko nawe ari kumwe na H.E. Murabizi neza ko ntacyo bahuriyeho? Ku bwanjye birimo urujijo . Murakoze
INGABIRE VICTORE na DR Rudasingwa
Aba leaders barahari: DR RUDASINGWA, RUSESABAGINA,INGABIRE VICTORE, MUSHAIDI, NTAGANDA BERNARD.
Aba leaders barahari: INGABIRE VICTORE,DR.RUDASINGWA, MUSHAIDI, NTAGANDA BERNARD, Abo bandi muvuga baza mu bindi! Ese kuki ubu batagaragara nuko nta bitagenda babona? .
Mukomere mwese
SEBARENZI akunganirwa na KABANDA Celestin mukomeze mutumenyeshe nabandi mwaba muziho ubushobozi, nubwo indagu za MAGAYANE zitubwira neza ko umuntu uzasimbura RWABUJINDIRI rurya ntiruhage, ari umuntu uzaba atarigeze ategeka narimwe (agira ubuyobozi muri iyi Leta Cg iyayibanjirije) abenshi bakaba babonako yashobora kuba ari RUSESABAGINA;
musome telegrams nshya zituruka muri ambassage y amerika mu rwanda kuri Wikileaks kuri ino link:
http://wikileaks.org/origin/123_0.html


text:
Rutsiro: The big sacrifices and small salaries of Rwanda’s teachers
Ngororero: Bahangayikishijwe n’abana bato bafata ibiyobyabwenge
Posted on November 20, 2015 by admin in Imyitwarire, Kinyarwanda
Umuyobozi wa polisi mu Ngororero CIP Minani Marc aravuga ko polisi n’inzego bafatanya bahangayikishijwe n’ikibazo cy’abana bato banywa ibiyobyabwenge. Uretse ibiyobyabwenge banywa abo bana ngo banirirwa bakina urusimbi, cyane cyane muri gare ya Ngororero. Munyentwari Mustapha umuyobozi w’ikigo abagenzi bategeramo imodoka cya Ngororero, nawe akaba yemeza ko icyo kibazo gihari ndetse akeneye ubufasha bwa polisi […]
Rutsiro: The big sacrifices and small salaries of Rwanda’s teachers
Posted on November 19, 2015 by admin in English, Umwarimu
One of the most commonly held bits of conventional wisdom in East Africa is that teachers are grossly underpaid, One hears this everywhere, from cocktail parties to TV talk shows. But teachers in Congo-Nil zone in Rutsiro district stopped complaining and instead adopted the art of using their small income to cater for their homes […]
Rutsiro: Abarimu bamwe ngo bamaze kuvumbura ibanga ryo gukoresha umushahara.
Posted on November 18, 2015 by admin in Kinyarwanda, Umwarimu
Abarimu bo muri zone ya Congo-Nil mu karere ka Rutsiro batangaza ko bamaze kumenya imikoreshereze y’umushahara bahembwa ku buryo ubabeshaho. Babitangaje kuwa kane, Tariki ya 12 Ugushyingo, 2015 mu nama yabahuje n’umuyobozi w’akarere Gaspard Byukusenge mu rwego rwo kurebera hamwe uko barangije umwaka ndetse no kureba uburyo bakwiteza imbere bamwe bakaba batangaje ko bamaze kumenya […]
Kirehe: Urubyiruko rurishimira gahunda rwateguriwe mu biruhuko
Posted on November 17, 2015 by admin in Imyitwarire, Kinyarwanda
Kuwa 12/11/2015 ubwo mu karere ka kirehe hatangizwaga ukwezi k’urubiruko n’itorero ryagenewe abana bari mu biruhuko urubyiruko rwishimiye iyo gahunda kuko bizabarinda ingeso mbi. Umutesi Donata wiga m’urwunge rw’amashuri ya Nyabigega ayagize ati“ hano mu cyaro haba ibishuko bikabije abana bakishora mu biyobyabwenge n’izindi ngeso mbi, iri torero rije kuduha ubumenyi kuri gahunda za Leta […]
Ngororero: Incuke zifite ubumuga zubakiwe ishuli
Posted on November 17, 2015 by admin in Ibikorwa, Kinyarwanda
Intara ya Rhenanie Palatinat hamwe n’akarere ka Ngororero bubatse ishuri ry’inshuke rizafasha abana bafite ubumuga gutangira kwiga bakiri bato. Abayisenga Theodette, umukozi wa biro y’abafite ubumuga mu karere ka Ngororero, avuga ko hari hashize imyaka myinshi abana b’inshuke bafite ubumuga batabona uburyo bwo kwitabwaho ngo batangire ishuri bakiri bato. Ngo wasangaga abandi babasiga igihe bahuriraga […]
Rubavu: Basabwe kuzaba abarezi nyakuri
Posted on November 12, 2015 by admin in Kinyarwanda, Umwarimu
Hatangizwa ibizamini bya Leta ku banyeshuri bo mu mashuri nderabarezi,abari bagiye gukora basabwe kuzaba abarezi beza aho kuba abarozi. Iki gikorwa ku rwego rw’igihugu ku mashuri ndebarezi,cyatangirijwe mu karere ka Rubavu mu ishuri rya TTC Gacuba II kuri uyu wa 11 Ugushyingo 2015. Professeur Niyomugabo Cyprien uyobora ishuri ry’uburezi muri Kaminuza y’u Rwanda ishuri nderabarezi,yasabye […]
Rutsiro: Abiga mu cyiciro rusange babangamiwe n’isomo batarangije kwiga.
Posted on November 10, 2015 by admin in Amasomo, Kinyarwanda
Abiga mu cyiciro rusange kuri College de La Paix mu karere ka Rutsiro ngo biteguye neza ibizamini bya Leta ariko ngo babangamiwe n’isomo batarangije kwiga. Aba banyeshuri barabitangaza mu gihe bitegura ibizamini bisoza icyiciro rusange ku wa 11 Ugushyingo 2015,ariko ngo n’ubwo biteguye neza mu yandi masomo ngo isomo ryo kwihangira imirimo(Entrepreneurship)niryo ribateye impungenge kuko […]
Rulindo: Abanyeshuri bahuguwe ku micungire y’ibiza.
Posted on November 6, 2015 by admin in Ibikorwa, Kinyarwanda
Kuri uyu munsi mu cyumba cy’inama cy’akarere ka Rulindo habaye inama yahuje abakozi bo muri Minisiteri y’imicungire y’ibiza, abanyeshuri n’abarimu. Hahurijwe ibigo by’amashuri yisumbyuye birindwi: Stella Matutina, INYANGE Girls School, GS.Shyorongi, GS IBB, ESI Nyamugari, GS Rulindo, na College Fondation Sina Gerard NYIRANGARAMA. NYIRANSABIMANA Fernande ni umukozi muri Minisiteri y’imicungire y’ibiza n’impunzi ushinzwe imenyekanisha ry’ibiza, […]
Rulindo: Abanyeshuri mu mashuri abanza bakoze ibizamini bya Leta.
Posted on November 6, 2015 by admin in Amasomo, Kinyarwanda
Mu karere ka Rulindo n’ahandi mu gihugu hakozwe ibizamini bisoza amashuri abanza kugirango bazabashe kujya mu cyiciro gikurikiraho cy’amashuri yisumbuye. Ku kigo cy’amashuri abanza cya “ Ngarama Primary School” giherereye mu Murenge wa Bushoki, ni hamwe mu ma site yakoreweho ibibizamini bya Leta, akaba ari naho iki gikorwa cyatangirijwe kumugaragaro n’umuyobozi w’akarere ka Rulindo KANGWAGJYE […]
Rusizi: Ababyeyi n’abanyeshuri barasabwa gufatanya n’abarezi kunoza uburezi
Posted on November 3, 2015 by admin in Ibikorwa, Kinyarwanda
Mu gihe umwaka w’ishuri uri gusozwa, abagira uruhare kugirango uburezi burusheho kugenda neza barasabwa guhuriza hamwe bateza imbere ireme ry’uburezi. Ibi ni ibyagarustweho n’umunyamabanga nshingwabikorwa w’umurenge wa Kamembe Ntivuguruzwa Gervais ku wa 30 ukwakira 2015, mu muhango wo gusoza umwaka w’ amashuri ku ikigo cy’ishuri ribanza cya Child care academy of Kamembe. Ntivuguruzwa yasabye abanyeshuri, […]


text:
Arembeye mu bitaro amezi umunani umuryango we utaramugeraho
Nyuma y’ubushye bukabije umugabo witwa Sibomana Jean Baptiste amaze amezi agera ku munani nta muntu wo mu muryango we wari wamugeraho aho arwariye mu bitaro bya kaminuza bya Kigali CHUK.
Ubwo IGIHE yamusangaga muri CHUK, Sibomana w’imyaka 42, uturaka mu Karere ka Kayonza, mu murenge wa Kabare, avuga ko nyuma yo kugwa ahatwikiwe umurama w’amasaka bitewe n’isesereri ubwo yahatambukaga agashya umubiri wose, muri Gicurasi 2012, yahise ajyanwa kwa muganga atabizi, ati “Nyuma yo kwikubita (...)
Nyuma y’ubushye bukabije umugabo witwa Sibomana Jean Baptiste amaze amezi agera ku munani nta muntu wo mu muryango we wari wamugeraho aho arwariye mu bitaro bya kaminuza bya Kigali CHUK.
Ubwo IGIHE yamusangaga muri CHUK, Sibomana w’imyaka 42, uturaka mu Karere ka Kayonza, mu murenge wa Kabare, avuga ko nyuma yo kugwa ahatwikiwe umurama w’amasaka bitewe n’isesereri ubwo yahatambukaga agashya umubiri wose, muri Gicurasi 2012, yahise ajyanwa kwa muganga atabizi, ati “Nyuma yo kwikubita hasi nagaruye ubwenge nyuma y’iminsi itanu nisanga mu bitaro bya Rwinkwavu nahiye, bambwira ko nahazanywe n’abagenzi bansanze nahiye, bihitiraga bajya ku isoko”.
Akomeza avuga ko nyuma yo kumara amezi abiri muri ibyo bitaro, indwara ye yarananiranye, abaganga bamwohereza ku bitaro bya CHUK. Muri CHUK ahamaze amezi atandatu nta murwaza, nta muntu wo mu muryango we wari wamugeraho, habe n’uwo bashakanye Mukamuranga.
Uyu mugore ngo utuye mu karere ka Kayonza, ngo bari batakibana, bafitanye umwana muto.
Sibomana ukirembye, ngo akomerewe no kubaho mu bitaro atagira kirwaza, afashwa n’abagiraneza.
Sibomana ariko nta bantu yabashije kubwira IGIHE bo mu muryango we, ngo tubavugishe.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Urwenya : Reka mbice mbishyire mu ishashi, njye kwiyerekera umugore
Umugabo yakundaga umugore we cyane, akamubwira utwo yabonye twose. Nyamugabo akaba yarakoraga kwa muganga, aho imirambo iba irihukira mbere y’uko ijya gushyingurwa. Umunsi umwe abona bamuzaniye umurambo w’umugabo ngo awoze abone kuwushyira muri firigo aho uruhukira, aba amukuyemo imyenda abonye ubugabo bwe akubitwa n’inkuba kubera uko bwanganaga; bwari burebure kandi bubyibushye, mbese wagira ngo ni ikiyoka.
Aribaza ati: “Ubu se umugore wanjye ibi bintu mbimubwiye yabyemera atabyirebeye (...)
Umugabo yakundaga umugore we cyane, akamubwira utwo yabonye twose. Nyamugabo akaba yarakoraga kwa muganga, aho imirambo iba irihukira mbere y’uko ijya gushyingurwa. Umunsi umwe abona bamuzaniye umurambo w’umugabo ngo awoze abone kuwushyira muri firigo aho uruhukira, aba amukuyemo imyenda abonye ubugabo bwe akubitwa n’inkuba kubera uko bwanganaga; bwari burebure kandi bubyibushye, mbese wagira ngo ni ikiyoka.
Aribaza ati: “Ubu se umugore wanjye ibi bintu mbimubwiye yabyemera atabyirebeye n’amaso? Reka mbice mbishyire mu ishashi, njye kwiyerekera umugore nta we uza kubimenya!
Umugabo abigenza atyo, arabibangatana ageze mu rugo ati: "Wiriwe mugore nkunda?", ati: "Sha umva ko bagira ngo iki, ngaho nawe irebere ibi bintu uko bireshya".
Umugore ngo akubite amaso bwa bugabo aba atangiye kuzenga amarira mu maso, ati: "Ayiweee! Mafene yapfuye? Ubuse bizagenda gute?”
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ikibuye kizagonga isi tariki 5 Gashyantare 2040
Mu mwaka wa 2011 havumbuwe ibuye ryiswe 2011 AG5 ubu rikaba rihangayikishije inzobere n’abashakashatsi mu bumenyi bw’isanzure kuko hari ibimenyetso bigaragaza ko tariki 5 Gashyantare 2040 rizahitana isi.
Muri rusange mu isanzure hari ibibuye bisaga ho gato ibihumbi 560 nk’uko urubuga wikipedia.org rubitangaza, muri byose ntibikunze kugaragaza ibimenyetso byo kugongana n’isi cyane uretse ikiswe 2007 VK184 n’iki twavuze hejuru.
Iki kibuye cyavumbuwe muri Mutarama 2011, i Arizona muri Leta Zunze (...)
Mu mwaka wa 2011 havumbuwe ibuye ryiswe 2011 AG5 ubu rikaba rihangayikishije inzobere n’abashakashatsi mu bumenyi bw’isanzure kuko hari ibimenyetso bigaragaza ko tariki 5 Gashyantare 2040 rizahitana isi.
Muri rusange mu isanzure hari ibibuye bisaga ho gato ibihumbi 560 nk’uko urubuga wikipedia.org rubitangaza, muri byose ntibikunze kugaragaza ibimenyetso byo kugongana n’isi cyane uretse ikiswe 2007 VK184 n’iki twavuze hejuru.
Iki kibuye cyavumbuwe muri Mutarama 2011, i Arizona muri Leta Zunze Ubumwe z’Amerika kugeza n’ubu hashyizweho amatsinda menshi ashinzwe kugikurikiranira hafi idakika ku rindi , umunsi ku wundi, amenshi muri yo ni ay’ikigo cya Leta Zunze Ubumwe z’Amerika kizobereye mu by’isanzure (NASA).
Ikibuye 2011 AG5 gifite umurambararo wa metero 140, ariko abashakashatsi ntibarabasha kumenya ingano, uburemere n’ibikigize nyabutabire byacyo.
Detlef Koschny wo mu kigo cy’u Burayi cyita ku bijyanye n’isanzure (ESA), mu Ishami rikurikirana imibumbe igaragiye izuba (Solar System) yatangarije ikinyamakuru cyitwa Huffington Post ko imibare igaragazwa kugera ubu ikirimo urujijo.
Foto: astrocosmos2002.blogspot.com
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Abageze mu zabukuru mu murenge wa Matimba akarere ka Nyagatare baribaza impamvu badahabwa amafaranga y’ingoboka nyamara bumva ahandi bayahabwa.
Mudenge Bernard w’imyaka 75 y’amavuko, atuye mu mudugudu wa Kabeza akagari ka Cyembogo. Avuga ko abana be bose bitabye Imana asigaranye abuzukuru.
Avuga ko nta mikoro afite akeneye ingoboka. Yibaza impamvu abageze mu zabukuru bo mu murenge wabo batayihabwa nyamara ngo ajya yumva ahandi bayihabwa. “ Abasaza n’abakecuru ahandi muri iki gihugu, Leta irabahemba kandi ni umuco mwiza. N’ubwo ariko ntarayabona nshima leta ko ikora ibyo ntigeze mbona no ku ngoma ya cyami.” Mudenge Bernard.
Mushimiyimana Evode umukozi w’umurenge wa Matimba ushinzwe imibereho myiza yizeza abasaza n’abakecuru ko bashonje bahishiwe.
Ngo VUP yageze mu murenge wabo muri Nyakanga uyu mwaka ndetse ngo inkunga y’ingoboka ku bakuze akaba ariyo yahereweho. Kuba batarabona amafaranga yabo kugeza ubu, ngo habanjwe gutunganya ibisabwa byose ariko ngo mu byumweru 2 bazaba batangiye kubona iyo nkunga. Agira ati “ Twatinze kuyabaha kuko nibwo tugitangira. Ariko ubu turimo gukora lisiti izahemberwaho mu byumweru 2 bazabona amafaranga yo kuva muri Nyakanga kugeza mu Kuboza.”
Mushimiyimana Evode akomeza yibutsa ko abakuze bose badahembwa nk’uko bivugwa, ahubwo abahabwa inkunga ari abo umurenge wabo ukorana na VUP.
Ubundi VUP ikorana n’abaturage mu byiciro 3. Hari abakuze bahabwa inkunga y’ingoboka, abahembwa bitewe n’imirimo bakoze ndetse n’abahabwa inguzanyo z’ubucuruzi. Abarebwa n’iyi gahunda ahanini akaba ari abari mu kiciro cya mbere cy’ubudehe.
Ku ikubitiro gahunda y’ingoboka ku bakuze izatangirana n’abantu 221 bazahabwa miliyoni zisaga gato 19. Umusaza cyangwa umukecuru uhabwa iyi nkunga akaba agomba kuba arengeje imyaka 65, yaba munsi yayo akaba afite ubumuga n’uburwayi budakira kandi akaba ntawundi muntu wakwita kuri uwo muryango.


text:
Related Posts
- Saint André College student wins Airtel motorcycle ~ Community, English, featured 12 Oct, at 13 : 09 PM
- « House of Technology », nouvelle méthode d’enseigner les sciences par vidéoprojecteur ~ Community, featured, French 14 Aug, at 15 : 53 PM
- Mushishiro: Abaturage ngo ntibazongera gukora ingendo bagiye kureba amakuru ~ Community, featured, Kinyarwanda 17 Jul, at 16 : 39 PM
- Rambura: Ikoranabuhanga mu kazi ryoroheje imitangire ya Serivise ~ Community, featured, Kinyarwanda 4 Jun, at 12 : 54 PM
- Huye: Local leaders get smart phones ~ English, featured 18 Nov, at 15 : 06 PM
Rutsiro : Ikoranabuhanga ryafasha koroshya ubuzima bw’abaturage bwa buri munsi
2 April, at 10 : 56 AM Print
Ikigo cy’igihugu cy’iterambere (RDB) gifatanyije n’amwe mu mabanki ndetse n’amasosiyete y’itumanaho akorera mu Rwanda barakangurira abaturage b’akarere ka Rutsiro gusobanukirwa no kwitabira ikoranabuhanga kuko hari byinshi ryakoroshya mu buzima bwabo, bityo bagatera imbere mu buryo bwihuse.
Ubutumwa bugamije gushishikariza abaturage kwitabira ikoranabuhanga (ICT Awareness Campaign) buratangwa hirya no hino mu gihugu budasize n’akarere ka Rutsiro. Imodoka nini y’ikigo cy’igihugu cy’iterambere (RDB) yigisha abaturage ikoranabuhanga hifashishijwe mudasobwa 20 ziri muri iyo modoka yageze no mu karere ka Rutsiro tariki 30/03/2014.
Urubyiruko ni bo benshi bagaragazaga ko banyotewe kandi bashishikajwe n’ikoranabuhanga kuko benshi bashakaga kujya muri iyo modoka kugira ngo bafashwe kwiyungura ubumenyi mu bijyanye n’ikoranabuhanga. Hifashishijwe ibyiciro kugira ngo abantu babashe gusimburanwa kuri izo mudasobwa 20 ziri muri iyo bisi ya RDB.
Iyo gahunda y’umunsi umwe ntiyabashije kugera ku babyifuzaga bose, kuko n’ababashije kwiyungura ubumenyi bakoresheje mudasobwa zo muri iyo bisi bahabwaga igihe kingana n’isaha nyuma bagahaguruka kugira ngo n’abandi na bo bajyeho.
Umutekinisiye witwa Leonidas Twiringiyimana ushinzwe ikoranabuhanga mu kigo cy’igihugu cy’iterambere ( RDB), by’umwihariko akaba yibanda ku mikorere y’ikoranabuhanga ryo muri iyo modoka ya bisi, yamaze impungenge abacikanwe, kuko ngo izo bisi zizakomeza kugera hirya no hino mu gihugu zibanda cyane cyane mu bice by’icyaro.
Abanyeshuri bo mu mashuri yisumbuye basanzwe bafite ubumenyi ku bijyanye na mudasobwa ni bo bitabiriye ku bwinshi kurusha abaturage basanzwe badafite icyo bazi ku byerekeranye n’imikorere ya mudasobwa.
Abenshi muri abo banyeshuri ngo basanzwe bafite amasaha abiri mu cyumweru bigamo mudasobwa, ariko ngo ntabwo baryiga neza kuko aho bafite icyumba cy’ikoranabuhanga usanga hari umubare munini wa mudasobwa zifite ibibazo bituma zidakora.
Iyo gahunda y’ikigo cy’igihugu cy’iterambere RDB yo gukangurira abaturage ba Rutsiro kumenya no gukoresha ikoranabuhanga yari irimo n’abahagarariye amwe mu mabanki n’amasosiyete y’itumanaho akorera mu Rwanda, kugira ngo na bo basobanurire abaturage uburyo bugezweho bwo kubona serivisi zitandukanye hifashishijwe ikoranabuhanga.